Kragujevac je jedan od gradova koji dosta ulaže u ekologiju, o čemu svedoče njihova ulaganja u izgradnju Reciklažnog centra, kao i nabavka opreme za sakupljanje otpada i realizacija ekoloških projekata. O planovima za ovu godinu u oblasti ekologije i zaštite životne sredine razgovarali smo sa Draganom Marinkovićem, šefom Službe za …\nPočetkom ove godine razgovarali smo sa predsednikom opštine Babušnica, gospodinom Draganom Vidanovićem o aktivnostima koje se sprovode u opštini. Naš sagovornik potvrđuje da je u pitanju jedna od najnerazvijenijih opština u Srbiji. Međutim, postoji entuzijazam i trud da se poboljša kvalitet života. Geografski položaj je atraktivan, opština je blizu bugarske …\nMAJA TODOROVIĆ: Mašinski fakultet se oduvek bavio energetskom efikasnošću, a sada obučavamo i energetske...\nU junu prošle godine počela je sa radom organizacija za obuku energetskih menadžera i ovlašćenih energetskih savetnika, odnosno započete su obuke za energetske menadžere. Prvi polaznici su stekli potrebna znanja i o zakonskim okvirima Sistema energetskog menadžmenta i standardu ISO 50001:2012. Zakon o efikasnom korišćenju energije (Sl.glasnik RS 25/2013) je …\nKrajem septembra 2016. godine održana je konferencija „Energetska efikasnost u javnim zgradama u Srbiji” koju su u hotelu Metropol organizovali GIZ, Ministarstvo rudarstva i energetike i Arhitektonski fakultet. Na ovom skupu saznali smo više o metodologiji prikupljanja i obrađivanja podataka o javnim zgaradama, kao i opsežnosti ovog projekta, imajući u …


Evropska Unija dobija diplomatsku službu\nEvropska unija će prvi put dobiti diplomatsku službu u kojoj će raditi 8.000 ljudi, a njemački jezik će, pored francuskog i engleskog, postati ravnopravan radni jezik.\nMinistri spoljnih poslova EU dogovorili su se u ponedjeljak veče u Luksemburgu o osnivanju diplomatske službe i smjernicama zajedničke diplomatije.\nŠpanski ministar spoljnih poslova Migel Anhel Moratinos čija zemlja trenutno predsjedava EU, rekao je da taj dogovor predstavlja "važan dan za Evropu". On je takođe ukazao da je riječ o "prvoj etapi" pošto se pregovori nastavljaju sa Evropskim parlamentom i Komisijom.\nVisoka predstavnica EU za spoljnu politiku Ketrin Ešton koja će predvoditi diplomatsku službu od 8.000 zaposlenih, takođe je izrazila zadovoljstvo postignutim političkim dogovorom.\n"Služba će biti onoliko dobra i uspješna koliko se EU za to pobrine", poručila je Ešton.\nŠef francuske diplomatije Bernar Kušner takođe je ocijenio da dogovor predstavlja "veliki korak za Evropsku uniju".\nKako javlja Dojče vele, njemački ministar spoljnih poslova Gvido Vestervele je uspeo da "progura" njemački kao ravnopravni radni jezik pored engleskog i francuskog. Međutim, još je otvoreno pitanje da li će znanje njemačkog jezika biti i uslov za zapošljavanje diplomata.\nVelika Britanija je do poslednjeg trenutka blokirala dogovor. Vlada u Londonu nije htjela da neposredno pred parlamentarne izbore 6. maja popusti zahtjevima manjih članica koje su tražile osnivanje evropske diplomatske službe zato što strahuje od novih izdataka u vrijeme saniranja posljedica finansijske krize.


Nova šansa za neizabrane sudije - Istinomer\nNova šansa za neizabrane sudije\nMinistarka pravde o preispitivanju reizbora sudija. (Tanjug, 4. 2. 2011. godine)\n„Krajem marta ili početkom aprila će otpočeti proces preispitivanja odluka o neizabranim sudijama i biće vremena da se ovaj posao obavi temeljito i transparentno.“\nMinistarstvo pravde sprovelo je reizbor sudija i tužilaca u drugoj polovini 2009. godine u sklopu reforme pravosuđa. Uprkos negodovanju struke i neizabranih sudija ministarka pravde je tvrdila da je reforma uspešno sprovedena. Međutim, kritike su stigle i iz Evropske unije, a ministarka Malović je nedugo zatim najavila da će ipak biti sprovedena revizija odluka o neizabranim sudijama.\nDve komisije Visokog saveta sudstva započele su razgovore sa neizabranim sudijama polovinom juna.\n„Do sada su određeni termini razgovora sa 34 neizabrane sudije do prvog jula, a naredni termini će biti zakazani nakon toga. Ročišta će se održavati svakog dana I biće otvorena za javnost. Dužina trajanja razgovora sa sudjiama nije unapred određena, već će zavisiti od slučaja do slučaja.“\npredsednica prve komisije Mirjana Ivić, Danas, 15. 6. 2011. godine\nUkoliko komisije utvrde da neki sudija ispunjava uslove za obavljanje funkcije, predložiće VSS-u da taj sudija bude ponovo izabran i vraćen na posao.\nBudući da je preispitivanje reizbora sudija počelo sa dva meseca zakašnjenja, a da će ceo proces trajati dugo, Istinomer obećanju ministarke Malović daje ocenu „radi se na tome“. Pratićemo, takođe, da li će ceo proces biti obavljen „temeljito i transparentno“, kako je to najavila ministarka pravde.\nreforma pravosuđa Evropska unija sudije transparentnost


Strategija EU za Zapadni Balkan: Novo proširenje 2025., ako ga sporovi ne odlože | Novinska agencija Beta\nSVET | 09.01.2018 13:55 > 09.01 14:06\nStrategija EU za Zapadni Balkan: Novo proširenje 2025., ako ga sporovi ne odlože\nEU se priprema da odredi 2025. kao krajnji rok za sledeći talas proširenja, ali bi sporovi na Balkanu mogli to da odlože, navodi Evropska komisija u nacrtu nove strategije za Zapadni Balkan u koji EUObserver imao uvid, a čije se usvajanje očekuje 14. februara. Komisija navodi da "partneri na Zapadnom Balkanu imaju istorijsku mogućnost" i da "po prvi put perspektiva njihovog pristupanja ima najbolji vremenski okvir".\n"Uz jaku političku volju, sprovodjenje stvarnih reformi i trajno rešenje sporova sa susedima, Crna Gora i Srbija trebalo da budu spremne za članstvo do 2025", piše u tekstu.\nAlbanija, Bosna, Makedonija i Kosovo do 2025. "takodje treba da uveliko napreduju na evropskom putu". Bosna nastoji da dobije "status kandidata" za EU, dok Kosovo razmatra da podnese formalni zahtev za taj status.\nDokument Komisije upozorava da lokalni sporovi mogu da odlože proces koji je dobio ime "ambiciozni" vremenski okvir. "EU ne može i neće uvoziti bilateralne sporove.\nZato svi partneri na Zapadnom Balkanu o kojima je reč moraju da ih što pre reše," piše u dokumentu, kojim se predže da se granična pitanja rešavaju medjunarodnom arbitražom, na primer u Hagu, i da svaka odluka mora biti "obavezujuća i konačna" i "poštovana u potpunosti".\nEvropska komisija u aprilu takodje namerava da objavi redovan izveštaj o napretku aspiranata sa Balkana. "U sledećih osam, devet meseci ćemo odlučiti kao da nastavimo sa svakom od ovih zemalja," rekao je juče portparol pšredsednika Evropske komisije ŽanKloda Junkera.


Štampani beton - Karakteristike\nNovi Sad: 064/577-96-59\nDekorativni štampani beton nam omogućuje da se ispoštuju standardi vezani za očuvanje životne sredine sa jedne strane, i stalnu ljudsku strast ka lepom, ali prirodnom sa druge strane.\nDekorativni štampani beton se izrađuje od armiranog betona koji se dodatno ojačava polipropilenskim vlaknima i učvršćivačima u boji, a zbog kvaliteta strukturnih komponenti štampani dekorativni beton se ponaša kao jedna celina, pa tako ne može doći do stvaranja pukotina između fugni zbog prevelikog tereta. Korenje ne može da izraste na površinu i nisu moguća bilo kakva izdignuća ni ulegnuća jer podnosi teret i preko 40 tona. Prema merenjima stručnjaka, štampani dekorativni beton ima stepen tvrdoće 4 po Mah skali i dugotrajniji je u odnosu na druge vrste podloga. Garantuje se sigurnost i do nagiba od 17% , a zbog svoje čvrstine i niskog koeficijenta trenja omogćuje da ostane neklizav tokom vremena.\nŠtampani zid je vertikalna betonska obloga za zidove, koja je trajna, fleskibilna i otpornija od običnog kamena. Štampani zid se odlično vezuje za sve površine i odlično štiti i unutrašnje i spoljašnje zidove. Štampani zid je dugotrajan, otporan na sve vremenske prilike, UV zračenja, prašinu i vodu. Zahvaljujući velikom izboru tekstura i boja, štampani zidovi mogu se uklopiti u sve arhitektonske celine.\nPosedujemo veliko iskustvo i u slededećim povezanim oblastima građevinarstva: štampani zidovi, kamen za oblaganje, prirodni kamen, betonske ploče, deko kamen, deko beton, ukrasni kamen, uređenje dvorišta, betonske ploče za dvorište i kamen za fasade.\nRade Končara 14, 21131 Petrovaradin, Vojvodina, RS\n064/577 96 59\n060/577 96 50


Čubrilović: Foča primjer dobrog rada lokalne uprave Radio Foča\nRadio Foča » Društvo » Čubrilović: Foča primjer dobrog rada lokalne uprave\nČubrilović: Foča primjer dobrog rada lokalne uprave\nNov 28, 2018 @ 16:31 | autor Igor Janković\nPredsjednik Narodne skupštine Republike Srpske Nedeljko Čubrilović istakao je danas u Foči da su svi započeti veliki infarstrukturni projekti u ovoj lokalnoj zajednici uspješno realizovani.\nOn je nakon razgovora sa načelnikom opštine Radisavom Mašićem novinarima izjavio da opštinska administracija veoma dobro funkcioniše i da ne postoje više sudski sporovi koji su joj nekada bili veliki teret.\n„Nema više sudskih sporova, a načelnik Mašić je, kada je došao na posao u svom prvom mandatu, zatekao 64 izvršne presude. Danas ova lokalna zajednica nema takvih problema, niti problema sa započetim projektima“, rekao je Čubrilović.\nOn je podsjetio da su realizovani veliki projekti, poput izgradnje studentskog doma i adaptacije nove zgrade Bogoslovskog fakulteta.\n„Sada je u toku i druga faza vodovoda i nadam se da će i to uspješno biti relizovano i da će Foča zaokružiti svoje potrebe i svoje želje“, naveo je Čubrilović.\nNapomenuo je da Foči, da bi dobila staus grada, nedostaje samo broj stanovnika, a da po svim drugim pokazateljima zaslužuje taj status.\nNačelnik opštine Radisav Mašić rekao je da su predsjednika Narodne skupštine informisali da ova lokalna zajendica stabilno posluje.\n„Ovo je opština u kojoj se sjednice lokalnog parlamenta redovno održavaju, skupštinska većina uspješno funkcioniše i budžet se redovno puni. Nemamo sudskih sporova, što znači da radimo u skladu sa zakonom, a u prethodnim godinama ispunili smo sve planirane investicije“, rekao je Mašić.\nOn je dodao je za narednu sjednicu Skupštine opštine pripremljen nacrt budžeta za 2019. godinu.\nOtvorena kancelarija DEMOS-a 22. Maj, 2019\nOPŠTINA I HRAM PROSLAVILI SVETOG NIKOLAJA 22. Maj, 2019\nĐogo: Gradimo sebe i svetosavski hram zahvaljujući pr... 22. Maj, 2019\nUhapšen osumnjičeni za izazivanje opšte opasnosti... 21. Maj, 2019\nOtvoren pogon za preradu i sušenje voća vrijedan pola... 20. Maj, 2019


Ataman: “I pored brojnih izostanaka želimo trijumf”\nTrener košarkaša Efesa Ergin Ataman rekao je pred utakmicu sa Crvenom zvezdom u 11. kolu Evrolige da i pored brojnih izostanaka želi doći do pobjede.\nEkipa iz Turske u Beograd je doputovala bez Vasilija Micića, Brajanta Danstona, Tibora Plajsa i Rodriga Buboe, dok će im se priključiti reprezentativci njihove nacionalne selekcije.\n“Crvena zvezda je tim sa tvrdom odbranom i kontolisanom igrom u napadu, posebno sa Džordanom Lojdom, Korijem Voldenom i Džoni O’Brajantom. Uprkos našim brigama zbog izostanka mnogih igrača želimo da primjenimo naš sistem i pobijedimo. Takođe se zahvaljujemo Turskoj košarkaškoj federaciji koja je pustila pet naših košarkaša na jedan dan kako ne bi nastupili sa samo deset igrača. Nadam se da će se Evroliga ove godine završiti tako da sve ekipe u zdravim i jednakim uslovima igraju” – izjavio je Ataman.\nUtakmica je na programu večeras u 19 časova.\nPrethodni članakFudbalski stadion domaćin rukometašima na Olimpijskim igrama u Francuskoj\nNaredni članakProzor u prošlost: Najveći si Dijego


Ministar S,Makedonije o pregovorima sa EU: Potrebno je da se Sofiji kaže da je dosta\nBeta 7. maja 2022. 17:45\nMinistar spoljnih poslova Severne Makedonije, Bujar Osmani, ocenio je danas da je vreme da Bugarska do leta ukloni veto i omogući početak pregovora Skoplja sa EU da bi se spasli odnosi te dve susedne zemlje.\nOn je novinarima rekao da je rešavanje spora Sofije sa Skopljem do junskog samita EU možda jedina i poslednja šansa da se spasu odnosi Severne Makedonije i Bugarske.\nRekao je da će Vlada i makedonsko društvo imati sve manje političke energije da se posvete tom pitanju koje troši i političku energiju i gradjane u „kontinuiranim ciklusima nadanja i frustracija“.\nOsmani je rekao da je Vlada dužna da građane ne izlaže „beskrajnim frustracijama i razočaranjima“ i da će „jednog dana biti potrebno da se podvuče crta, odnosno da se kaže da je dosta“.\nOn je istakao da je Severna Makedonija uradila sve što je moglo da se uradi, čak i više od toga za odnose s Bugarskom i ispunjavanje uslova za početak pregovora s EU.\n„Svi su sagasni da je Skoplje uradilo sve što je trebalo. To više nije pitanje Skoplja, lopta je sada u Sofiji i Briselu“, rekao je Osmani.\nRekao je da se produžava komunikacija s Bugarskom, ali i s francuskim predsedništvom EU i da se nada da će narednih dana biti mogući dijalog i konktetni koraci.\n„Mislim da je više dosta. Do juna.., ali, da se ne vezujem za mesece, do leta mislim da treba da produžimo s maksimanim naporima da to uspe. Da produžimo konstruktivno, dok se ne iscrpi i ta mogućnost i posle toga da izadjemo otvoreno pred gradjane, i otvoreno pred EU, i otvoreno pred Republiku Bugarsku, i kažemo da više ne možemo da maltretiramo gradjane i da ih izlažemo ovakvom procesu cikličnih očekivanja i razočarenja, a da pritom ispunjavamo sve uslove. Treba da znamo na čemu smo. Ovako više ne može“, rekao je Osmani.\nPočetak pretpristupnih pregovora Severne Makdonije sa EU je u decembru 2020. blokirala Bugarska i pored bezuslovne preporuke Evropske komisije.\nSofija je tada tražila da Skoplje prvo ispuni uslove iz Ugovora o dobrosusedstvu sa Bugarskom i da prizna „bugarske korene makedonske nacije i jezika“. Ali, prošle godine je zahteve preformulisala u dokument „Pet plus jedan“, zatraživši „prestanak govora mržnje prema Bugarskoj i izvrtanja istorijskih činjenica u udžbenicima i drugde, prestanak diskriminacije gradjana koji se izjašnjavaju kao Bugari i njihovo uvodjenje u Ustav, nemešanje Skoplja u unutrašnje stvari Bugarske i manjinska prava“.


Opozicija ne prisustvuje Posebnoj sjednici NSRS-a - Klix.ba\nBiH Opozicija ne prisustvuje Posebnoj sjednici NSRS-a\nOpozicija ne prisustvuje Posebnoj sjednici NSRS-a\n10.12.2015. u 16:09\nRepublika Srpska Tužilaštvo BiH Sud BiH Narodna skupština RS\nPosebna sjednica Narodne skupštine Republike Srpske (NSRS), na kojoj se raspravlja o akciji SIPA-e u općini Bosanski Novi, gdje su izvršena hapšenja i pretres policijske stanice, zgrade općinske uprave i komunalnog preduzeća, prisustvuju 43 poslanika, što je tijesna većina. Treba napomenuti da predstavnici opozicije ne prisustvuju sjednici NSRS-a.\nPrije početka posebne sjednice NSRS-a uvodno izlaganje održao je ministar unutrašnjih poslova RS Dragan Lukač, koji je poslanike izvijestio o zaključcima Vlade RS, koji se odnose na prekidanje saradnje ovog entiteta sa SIPA-om, Tužilaštvom BiH i Sudom BiH.\nOsim toga, Vlada RS naredila je MUP-u RS da spriječi svaki ulazak i pretres republičkih i lokalnih institucija RS.\n"Nenajavljeni pretres zgrade policije u Bosanskom Novom je najteža provokacija i ponižavanje Ministarstva unutrašnjih poslova RS. Da smo htjeli sakriti neke dokaze, to bismo uradili davno", istakao je Lukač.\nOn je dodao da je nečuveno da SIPA pretresa zgradu institucije koja je do sada korektno sarađivala sa svim organima vlasti.\n1h 40min 38


source.ba | Reprezentacija BiH prokockala ogromnu prednost protiv Finske i na kraju izgubila u Zenici\nReprezentacija BiH prokockala ogromnu prednost protiv Finske i na kraju izgubila u Zenici\nKošarkaška reprezentacija BiH poražena je u Zenici od Finske sa 77:81 u okviru kvalifikacija za SP u košarci.\nKvalifikacije za EP: Košarkašice BiH pobijedile Crnu Goru, Marica Gajić uhvatila nevjerovatnih 27 skokova\nSport Klub prenosi utakmicu Finska - BiH\nBiH poražena u Permu od Rusije, ponovo kobna treća četvrtina u kojoj smo postigli samo šest poena\nIako su naši momci u jednom momentu imali čak 21 poen razlike, Finci su uspjeli da se vrate pred sami kraj meča i da odnesu pobjedu.\nNajbolji u redovima BiH bio je Emir Sulejmanović sa 23 poena i 13 skokova. Isti broj poena sa osam skokova upisao je Miralem Halilović, dok je Sani Čampara upisao 11 poena.\nKod Finaca su najbolji bili Sasu Salin sa 26 i Petteri Koponen sa 21 poenom.\nBiH je posljednja u grupi i odavno je izgubila bilo kakve šanse da se plasira na Mundobasket u Kini naredne godine.


Kancelarija za KiM: Svi artefakti koji potiču sa Kosova i Metohije jesu deo kulturnog i istorijskog nasleđa Srbije | Radio Kosovska Mitrovica\nKancelarija za KiM: Svi artefakti koji potiču sa Kosova i Metohije jesu deo kulturnog i istorijskog nasleđa Srbije\n20. May, 2021 13:58 |\nKancelarija za Kosovo i Metohiju je povodom pisma u kome traži da se Prištini vrate arheološki i etnografski artefakti, koji se i dalje čuvaju u Srbiji, saopštila da svi artefakti koji potiču sa teritorije autonomne pokrajine Kosovo i Metohija jesu deo kulturnog i istorijskog nasleđa Srbije.\n“Kosovo i Metohija je i po Ustavu Srbije i po međunarodnom pravu deo teritorije Republike Srbije i kao što ne priznajemo samoproglašenu takozvanu „kosovsku“ državnost, ne poznajemo ni kategoriju „kosovskog“ kulturnog nasleđa, a svi artefakti koji potiču sa teritorije naše autonomne pokrajine Kosovo i Metohija jesu deo kulturnog i istorijskog nasleđa Srbije” stoji u saopštenju.\nKancelarija za Kosovo i Metohiju navodi da Beograd opravdano strahuje da bi kulturni i arheološki artefakti poreklom sa Kosova i Metohije bili ugroženi, jer nam iskustvo pokazuje kakav je destruktivan odnos privremenih institucija samouprave u Prištini prema kulturno-istorijskom i verskom nasleđu države Srbije.\nDodaje se da su posebno ugroženi spomenici koji ulaze u kategoriju srpskog hrišćanskog nasleđa na Kosovu i Metohiji, a samo od početka ove godine zabeleženo je jedanaest napada na objekte i imovinu Srpske pravoslavne crkve.\nOdnos Prištine prema jednom od najdragocenijih kulturno-verskih spomenika na Kosovu i Metohiji, koji je deo i svetske kulturne baštine, manastiru Visoki Dečani, do te mere je nehajan i anticivilizacijski da ga je organizacija „Evropa nostra“ nedavno, opravdano uvrstila među sedam najugroženijih kulturno-istorijskih lokaliteta na našem kontinentu, navodi se.\n“Samoproglašeno takozvano „Kosovo“, kako upravo pokazuje primer Manastira Visoki Dečani, nije spremno da poštuje ni sopstvene zakone i najviše pravne odluke, ako su one na korist SPC, srpskog naroda i očuvanja njegovog kulturnog, istorijskog i verskog nasleđa” stoji u saopštenju.\nKancelarija za KiM naglašava da su nevalidni svi argumenti kojima takozvani „Nacionalni muzej Kosova“ traži srpske kulturno istorijske artefakte.\n“Prvi argument je pozivanje na sporazumno ustupanje artefakata potpisano između dve kulturne institucije Republike Srbije, a danas te predmete potražuje kulturna institucija koja je, i sa stanovišta Ustava Srbije i sa stanovišta međunarodnog prava, nepostojeći entitet” ističe se.\n“U drugom argumentu se takozvani „Nacionalni muzej Kosova“ poziva na konvenciju Uneska, međutim samoproglašeno takozvano „Kosovo“ niti je država, niti članica Uneska, a predmeti o kojima je reč su poreklom sa teritorije Republike Srbije i danas se nalaze u zemlji porekla” stoji u saopštenju.\nU trećem argumentu se takozvani „Nacionalni muzej Kosova“ poziva na Ahtisarijev plan, koji, podsećamo, Savet bezbednosti Ujedinjenih nacija nikada nije usvojio, ističe se u saopštenju Kancelarije za KiM.\n“Beograd je dosledno opredeljen za to da se sve nesuglasice sa Prištinom rešavaju u dijalogu, koji se trenutno odvija uz posredovanje EU, i pitanje kulturne baštine svakako zaslužuje da bude predmet dijaloga i ono ne može biti rešavano jednostrano, mimo uspostavljenog procesa normalizacije odnosa i mimo nespornih činjenica” zaključuje se u saopštenju Kancelarije za Kosovo i Metohiju.


Nastavlja se debata oko španske selektorke\nImenovanje žene za kapitena Dejvis kup reprezentacije Španije izazvalo je brojne reakcije u toj zemlji, a predsednik Teniskog saveza rekao je da stoji iza tog izbora.\nGala Leon Garsija je u utorak predstavljena kao novi savezni kapiten, a to imenovanje je javno kritikovao trener Rafaela Nadala, Toni Nadal, rekavši da "teorijski, žena ne može tako dobro da poznaje muški tenis".\n"Reprezentacija u Federejšn kupu imala je muške kapitene dugo godina, pa smo tu pet puta pobeđivali. Mislim da nijedna žena nema obavezu da se pravda. Ovo je dugotrajna debata i vreme je da se smiri", rekao je predsednik\nKraljevoskog teniskog saveza Španije (RFET) Hose Luis Eskanjela.\nToni Nadal je kazao da ime novog selektora neće sprečiti Rafaela Nadala da\nse vrati u reprezentaciju nakon što je propustio duel sa Brazilom.\nSama Gala Leon Garsija nije se mnogo uzbuđivala zbog debate koja je\nizbila u javnosti i kritika na njen izbor.\n"Ne mora svako da gleda isto na stvari. Radiću na komunikaciji sa igračima, a znam kakve su potrebe tima. Svako je odgovoran za svoje reči, a ja nisam došla da bih pravila seksističku raspravu već da bih pomogla da se trofej Dejvis kupa što pre vrati u Španiju", rekla je ona.


Dodik: Potpisivanje Dejtonskog sporazuma istorijski datum za ceo svet - 21.11.2020, Sputnik Srbija\nPredsedavajući i srpski član Predsedništva BiH Milorad Dodik ocenio je danas da je potpisivanje Dejtonskog sporazuma istorijski datum za ceo svet, jer je... 21.11.2020, Sputnik Srbija\n12:27 21.11.2020 (Osveženo: 04:00 26.08.2021)\nOn je, nakon sastanka članova Predsedništva BiH s visokim predstavnikom EU za spoljnu i bezbednosnu politiku Žozepom Boreljom, rekao da je BiH sastavljena od dva entiteta i tri konstitutivna naroda i da je to osnova za sve dogovore, kao i da apstraktna priča o građanima neće moći da pruži rezultate.\nDodik je podsetio da Republika Srpska obeležava dan potpisivanja Dejtonskog sporazuma kao svoj državni praznik, dok to nije slučaj u Federaciji BiH, prenosi RTRS.\nOn je ocenio da je konsenzus u BiH oko Evropske unije vredno dostignuće koje je postignuto u BiH.\n„Zamolili smo Vas da učinite sve da u idućoj godini BiH dobije status kandidata. To je nova dinamika koja bi pružila nove uslove i okolnosti za gradnju svih onih stvari koje ste nas podučili“, poručio je Dodik Borelju.\n„Deo toga smo rešavali kroz aranžman sa MMF-om i sa Evropskom komisijom, ali je očigledno da je to istrošeno i da treba novi paket pomoći kako bi mogli da prevaziđemo izazove u nekoliko narednih meseci“, ukazao je Dodik.


Predsednik ABA lige Čalović: Klubovi će odlučiti o nastavku lige – RTV SUNCE Arandjelovac\nHome » Sport » Predsednik ABA lige Čalović: Klubovi će odlučiti o nastavku lige\nPredsednik ABA lige Čalović: Klubovi će odlučiti o nastavku lige\nin Sport 15/03/2020\nLiga je prekinuta kolo pre kraja regularnog dela takmičenja. Odmah su počela nagađanja kako treba da se završi liga. Na neki način Čalović je stavio tačku na takve priče.\n„Želimo da održimo telefonsku konferenciju, da čujemo predloge klubova, pošto su oni vlasnici lige“, izjavio je Čalović.\n„Trenutno nemamo predstavu kada bi moglo da se nastavi takmičenje. Vidim da su neke lige proglasile šampione, a ABA liga će pokušati da pronađe idealno rešenje u razgovoru sa svim klubovima“, poručio je predsednik ABA lige Domagoj Čavlović u razgovoru za MaksBet.\nNaveo je da niko ne želi da se o šampionu odlučuje van parketa, ali…\n„Susreli smo se sa nepredviđenom situacijom. Plan je bio da imamo skupštinu prošlog petka kako bi klubovi predložili rešenja, ali je ona odložena zbog svih dešavanja u regionu. Mislim da niko ne želi da se liga završi za zelenim stolom i da tako bude odlučen šampion. Ni klubovi, ni navijači. Teško je u ovom momentu jasno prevdideti kako će se završiti ABA liga pošto je ostalo da se odigra jedno kolo ligaškog dela koje dosta toga odlučuje. Da je ono odigrano imali bismo lakši posao da pronađemo pravi scenario. Želimo da održimo telefonsku konferenciju da čujemo predloge klubova pošto su oni vlasnici lige, da napravimo neki plan A i plan B“, naveo je Čavlović.\n„Ne bi loše rešenje bilo da u ovakvim vanrednim okolnostima organizujemo završni turnir, Fajnal-for umesto plej-ofa. Naravno, ponavljam, o tome treba da se izjasne klubovi, oni su ti koji donose odluke. Moje je mišljenje da treba da se odigra to poslednje kolo, ako treba i bez publike, kako bi se iskristalisala situacija na tabeli. Posle toga ćemo da vidimo kako da odigramo završni deo. Meni se dopada ideja Fajnal-fora“, zaključio je Čalović.\nPrethodna: SAD: Dugi redovi na aerodromima, saveti građanima da manje izlaze\nSledeća: Demokratska debata: Bajden i Sanders prvi put jedan-na-jedan


U Iranu jevreji imaju više prava od muslimana – Poziv Istine\nHome / Novosti / Aktuelno / U Iranu jevreji imaju više prava od muslimana\nŠpanske dnevne novine IBS prenijele su izvještaj dopisnika francuskog lista Le Figaro, koji je prenio neke detalje svoga života koji je proveo u okrilju vladavine šiijskog režima u Iranu par mjeseci pred kraj vladavine aktuelnog iranskog predsjednika Hasana Ruhanija.\nDopisnica francuskog lista, koja je više od deset godina živjela u Iranu, navodi da je i osuđivanje na smrt šiijskog imama u Saudiji bilo u kontekstu sukoba između Irana i Saudijske Arabije za dominantnu ulogu u regionu. S druge strane, Iran itekako pospješuje i podupire svoje sektaške aktivnosti, tako da ona, koja je više od deset godina u Iranu, u izvještaju navodi: “Jevreji igraju značajniju ulogu u Iranu od sunija, pripadnost judaizmu daje veće povlastice i benificije nego što to daje pripadnost sunizmu.”\nOna, u svom izvještaju, u kojem govori i o aktuelnom političkom stanju, predstojećim predsjedničkim izborima, kaže da u Iranu imate dva izbora; da živite izolovano, u manjoj grupi bliskih ljudi ili da se potpuno integrišete u iransko društvo, što podrazumijeva da se odreknete velikog broja svojih prava.\nOna ističe da su vjerske slobode manjina, pogotovo muslimana sunija i budista nedostižan cilj, navodeći da je Iran već prihvatio i priznao prava Jevrejima i kršćanima: “Sunije i budisti se suočavaju sa najvećim problemima u Iranu, veću ulogu imaju Jevreji od sunija, to se sve događa u kontekstu ratova i sukoba u regionu.”\nPrevious Video koji će vam promijeniti pogled na život – Ko od vas osvane… (emotivno)\nNext Najbitnija stvar u životu je Uputa, a da li ste znali ovo o njoj?\nDok je još bio sasvim mlad, Ernest Hemingvej navodno se našao u društvu kolega pisaca …


Prostorna kompozicija je, međutim, tokom austro-ugarskog i međuratnog perioda zamjenjena novom fizičkom strukturom u vanjskim granicama i rasteru izvorne urbane matrice. Tek u posljednjoj razvojnoj fazi, u periodu nakon drugog svjetskog rata, došlo je, dijelom kao posljedica svjesne namjere, ali više ishitrenih i neutemeljenih intervencija, do razgradnje urbane forme bloka i, nažalost, poremećaja svih urbanih parametara.\nPlanski razvoj centralne gradske jezgre Sarajeva sa dvije paralelne longitudinalne komunikacione osovine, koritom rijeke i centralnom gradskom saobraćajnicom, logično varira u okvirima ortogonalne urbane matrice. Stepen očuvanosti prostorne kompozicije svakog pojedinačnog bloka ukazivaće i na izbor savremene intervencije u cilju logičnog vizuelnog i funkcionalnog povezivanja cjeline u sopstvenim okvirima i kao dijela gradske jezgre.\nVelikim dijelom sačuvana forma bloka "Sirano-Pozorište mladih", dobre proporcije i dimenzije bloka i pojedinačna vrijednost objekata koji ga tvore, upućuje na očuvanje i kontinuirani savremeni razvoj ove urbane forme. Da bi to bilo moguće neophodno je planskim mjerama postepeno i uporno ispravljati greške iz poslijeratnog perioda, ponovnim osvajanjem i aktiviranjem slobodnog prostora u unutrašnjosti bloka sa konačnim ciljem poboljšanja standarda života i rada.\nSjeverna granica obuhvata Urbanističkog projekta "Sirano-Pozorište mladih" je Ulica Maršala Tita i Ferhadija u produžetku, sa zapadne strane Kulovićeva ulica, sa istočne Ćemaluša (Šaloma Albaharija), a sa južne Branilaca Grada. Ukupan broj evidentiranih objekata je 49, uključujući sve objekte, od reprezentativnih gradskih palata do improviziranih pomoćnih objekata. Površina kvadranta aproksimativno iznosi 140 x 180 m, odnosno 25 200 m2.\nOvako definisani obuhvat, sa stanovišta službe zaštite, predstavlja logičan potez razrade jednog neovisnog i zaokruženog dijela centralnog gradskog prostora. Njegove granice odgovaraju upravo primarno određenim urbanim granicama lokaliteta iz tursko-osmanskog perioda. Poštuje ih i nastavlja nova, zamjenska gradnja u austro-ugarskom i međuratnom periodu. Forma izvornog bloka narušena je u poslijeratnom periodu, kao posljedica intervencija na razgradnji bloka, sa povlačenjem nove izgradnje u njegovu unutrašnjost i plasiranjem neizgrađenih površina na margine, prema ulici. Upravo činjenica da se ulična mreža, uprkos ovim intervencijama, zadržala u svom izvornom rasteru i poziciji, u najvećoj mjeri je uticala da se bar u parternoj percepciji prostor kvadranta i danas doživljava kao jedinstvena cjelina.


Zoran Stojiljković : Južne vesti\nPredsednik UGS "Nezavisnost"; Redovni profesor Fakulteta političkih nauka u Beogradu\n09:24, 11. 2. 2020.\n10:43, 9. 1. 2020.\nKrajnje nezavidna pozicija sindikata je kazna za nemoć da se zaustavi decenijska praksa marginalizacije radništva i siromašenja društva, uz rastuće nejednakosti, ali i očit proizveden manjak solidarnosti. Naći izlaz iz apatije i probuditi nadu, učiniti sebe i svoju poziciju prepoznatljivim, a onda doslednošću steći poverenje i akciono uvezati sve radno angažovane put je iz lavirinta.\n08:11, 1. 12. 2019.\nNe zvuči nimalo ohrabrujuće ni činjenica da za medije, posebno one sa nacionalnom frekvencijom, postojimo uglavnom tek kao retka slika i to bez tona. Da nemamo pouzdanog i lojalnog i pri tome i uticajnog političkog partnera. Da delujemo u zemlji u kojoj su, po relevantnim istraživanjima, slabi socijalni dijalog i kolektivno pregovaranje, u kojoj se sistematski krše radna i sindikalna slobode i prava, a dostojanstveni rad je pre izuzetak nego pravilo. Najzad, Srbija ima status tek poluslobodnog društva i države.


AMERIČKI MINISTAR ENERGETIKE: Moguće sankcije za Sjeverni tok 2 - GlobalCir\nNa pitanje novinara da li su moguće sankcije za Sjeverni tok 2 i da li se planiraju nove sankcije ruskom energetskom sektoru, Perry je kazao: “Da za vaše prvo pitanje, i da za drugo.” Istočnoevropske države i SAD se protive plinovodu, tvrdeći kako će povećati energetsku zavisnost Evrope od Rusije.\nWashington također želi prodati više svog tečnog plina Evropi. Perry je rekao kako SAD ne želi uvesti sankcije i naveo kako one nisu spremne. “Ministar [energetike Rusije Aleksandar] Novak i ja smo se složili da je tačka u kojoj dolazi do sankcija ona na koju ne želimo stići”, kazao je američki ministar.\nOn nije naveo koji nivo napretka Sjevernog toka 2 bi izazvao sankcije, niti u kom bi obliku one bile. Novak je rekao kako je Rusija zabrinuta zbog mogućnosti sankcija.\n“Uzimajući u obzir odgovor gospodina Perryja, rekao bih da smo definitivno zabrinuti zbog datih izjava i općeg stava u pogledu budućih sankcija veoma kompetitivnom projektu, koji je u interesu evropskih potrošača“, kazao je ruski ministar.\nPerry je pozvao Rusiju da prestane s “korištenjem svojih resursa za utjecaj i remećenje”, na šta je Novak odgovorio kako energenti ne mogu biti “oruđe vršenja pritiska” i kako “potrošači trebaju imati slobodu u izboru dobavljača”.\nRAMA POSLAO PORUKU KOSOVSKIM POLITIČARIMA: Ovo je prilika Prištini kakva se neće ponoviti narednih 30 godina


Koliko može da se zaradi na malinama? | SEEbiz.eu\nObjavljeno: 20.06.2018 / 09:47\nBEOGRAD - Otkupna cena maline na jugu Srbije pala je na 80 dinara, malinari najavljuju nove proteste, država pokušava da posreduje između proizvođača i hladnjačara. Koliko i da li na malini može da se zaradi posle pada cene, koji je pogodio i Poljsku, a ne samo Srbiju, "Blic" je pitao stručnjake.\nPoljski malinari pozvali su svoje kolege da prekinu berbu i to zato što je otkupna cena po kilogramu oko 66 dinara, dok su naši malinari šokirani cenom od 80 dinara po kilogramu koja je ponuđena na jugu Srbije, a kako "Blic" saznaje, slična cena se nudi i u okolini Prijepolja. Asocijacija malinara Srbije najavila je nove proteste, a njen predsednik Dobrivoje Radović rekao je da je razgovarao s ministrom poljoprivrede Branislavom Nedimovićem kako bi sa hladnjačarima postigli dogovor da otkupnu cenu povećaju na 125 do 135 dinara po kilogramu.\nPoljaci traže povećanje od najmanje 30 dinara po kilogramu pošto proizvodnja kilograma maline u toj zemlji košta i do 93 dinara. Prema rečima prof. dr Zorana Keserovića sa Katedre za voćarstvo Poljoprivrednog fakulteta u Novom Sadu, proizvodnja kilograma maline u Srbiji košta od 85 do 90 evrocenti, odnosno od 100 do 106 dinara.\n- Prema ceni proizvodnje, realna otkupna ceni bila bi oko 1,2 evra. Prosečna otkupna cena u ovoj godini pokazuje da je cena u Arilju 1,3 evra, dok je u južnoj Srbiji 0,8 evra - kaže Keserović i dodaje da cenu diktira svetsko tržište.\nOn napominje da bi kod cene od 1,2 evra po kilogramu zaradili svi, i proizvođači i izvoznici.\n- Po toj ceni, sa oko 12.000 kilograma malina po hektaru, čista zarada proizvođača bila bi 5.000 evra. Izvozna cena je 1,8 evra i uz troškove, na tih 12.000 kilograma hladnjačari i izvoznici bi zarađivali još oko 3.000 evra - kaže Keserović.\nPoredeći našu i poljsku malinu, Keserović kaže da je, iako je kvalitet srpske maline ugrožen, razlika u kvalitetu između naše i poljske maline i dalje neuporediva.\n- Ni malina iz Poljske, ni iz Čilea ne može se porediti sa našom malinom po kvalitetu. Agrotehološki uslovi za gajenje su izuzetni kod nas - kaže Keserović.\nOn ipak kaže da se kvalitet kvari podizanjem zasada lošijih sorti u podnebljima koja nisu poznata po malini, kao na primer u Vojvodini. Keserović ističe da je na to upozorovao još pre tri godine, kao i da bi to moglo da našteti ugledu našeg brenda.\nKeserović kaže da se problem sa malinama i nezadovoljstvom malinara javlja svake godine u doba berbe. Kako kaže, postoji rešenje za sve probleme, a vidi ga u očuvanju brenda i integraciji sistema od proizvodnje do plasmana.\n- Umesto da državne institucije rade na integraciji, kod nas je više urađeno na dezintegraciji. Treba raditi na unapređenju proizvodnje sadnog materijala, očuvanju kvaliteta i zajedničkom nastupu u svetu. Pre dve godine pali smo na peto mesto po proizvodnji, a 2002. godine bili smo drugi - kaže naš sagovornik.\nOn napominje da je jedan od predloga da se zarada deli, odnosno da proizvođači deo novca dobiju po predaji voća, a drugi deo kada se voće izveze i da se ta zarada podeli.\n- Država mora stimulisati kvalitetan sadni materijal i poboljšanje tehnologije proizvodnje, kao što je urađeno sa proizvodnjom jabuke, borovnice i trešnje. Malo zasada zaštićeno je od grada i sa dobrim sistemom navodnjavanja - napominje Keserović.\nOn još kaže da proizvođači treba da se umreže i počnu da grade svoje hladnjače i prerađivačke kapacitete, te da bi otvoreno trebalo reći da li neko u Srbiji ima monopol na izvoz i prodaju, da ne bi došli u situaciju kojoj je profesor nedavno svedočio, a to je da ljudi seku malinjake u okolini Loznice.\nSrbija je inače prošle godine izvezla oko 85.000 tona smrznute i oko 6.000 tona sveže maline. Taj izvoz vredan je 261 milion dolara i u strukturi izvoza poljoprivrednih proizvoda iz Srbije malina je u samom vrhu.\nBerba maline u susednoj Bosni i Hercegovini počela je pre desetak dana, malina se već predaje, ali proizvođači još ne znaju koliko novca će dobiti za nju. Njihova želja je 2,5 konvertabilnih maraka, odnosno oko 150 dinara za kilogram, dok je prošle godine bila oko 115 dinara, pa je izvesno da će i u BiH biti nezadovoljstva cenom. Najveći uvoz maline u Srbiju je upravo iz ove zemlje, a proizvođači kažu da hladnjačari tu malinu mešaju sa našom, daleko kvalitetnijom.\nTagovi: maline, malinari, Dobrivoje Radović, Asocijacija malinara Srbije, Poljoprivredni fakultet u Novom Sadu, Zoran Keserović


Čola „oborio s nogu“ publiku u Nišu\nPočetak/Društvo/Čola „oborio s nogu“ publiku u Nišu\nNiške Vesti 14. aprila 2019.\nDve nezaboravne večeri priredio je ovog vikenda Zdravko Čolić publici u niškoj hali „Čair“. Koncert za pamćenje obično se kaže kada muzičari dobro odrade svoj posao, ali ono što je popularni Čola uradio u petak i subotu uveče u Nišu, zaista jesu koncerti koje će publika dugo pamtiti i prepričavati.\nOba koncerta trajala su po tri sata, a da pri tom pevač ni jednog trenutka nije štedeo sebe. Sa mnogo energije pevao je stare i nove hitove, poput pesama Madjarica, Ti si mi u krvi, Stanica Podlugovi, Zvao sam je Emili, Tebe čuvam za kraj…\nNiko u publici koja je do poslednjeg mesta ispunila halu apsolutno ništa ne može zameriti Čoliću, čak naprotiv, niko iz „Čaira“ nije otišao a da nije apsolutno zadivljen onim što je priredio. Bilo je na bini i bubnjara i plesača, ali bi i bez njih oba koncerta bila pravi spektakli.\n„Kralj, legenda, najbolji, neponovljiv“, čulo se tokom koncerata u dupke punom „Čairu“.\nPubliku su činili ljudi svih generacija, ali prvenstveno mladi, bilo je i roditelja sa decom i baka i deka sa unukama i unucima.\nGromoglasnim aplauzom i ovacijama publika je obe večeri ispratila Čolića sa pozornice, uz komentare da njegovi „fanovi“ koji ovoga puta nisu bili u prilici da dodju na koncert zaista imaju za čime da žale.\nHala Čair koncert za pamćenje Zdravko Čolić


Vašington uvodi nove sankcije Moskvi - mojKontakt portal\nVašington uvodi nove sankcije Moskvi\nNove američke sankcije Rusiji zbog navodne upotrebe hemijskog oružja u britanskom Solsberiju stupiće na snagu 22. avgusta, saopštio je Stejt department SAD u srijedu.\nStejt department je precizirao da se nove sankcije uvode zbog „korišćenja agensa nervno-paralitičke supstance ‘novičok’ u Solsberiju protiv državljana Ruske Federacije, mimo međunarodnog prava i Konvencije o zabrani korišćenja hemijskog oružja“.\nMinistarstvo finansija Rusije: Ne plašimo se novih američkih sankcija\nMinistarstvo finansija Rusije skeptično je prema mogućnosti da se sankcije SAD prošire na ruski državni dug: te vijesti su veoma loše za inostrane vlasnike federalnih obveznica. Takve inicijative su se mogle čuti i ranije, ali ipak nisu prošle, navedeno je u saopštenju Ministarstva.\n„Danas se rusko finansijsko tržište ponovo našlo pod pritiskom usljed vijesti o zakonodavnim incijativama američkih parlamentaraca koji predlažu suštinsko proširivanje sankcija Rusiji, između ostalog, na suverene obveznice Rusije“, navelo je Ministarstvo.\nProšle sedmice grupa uticajnih senatora SAD podnijela je na razmatranje Kongresu SAD nacrt zakona o novim antiruskim mjerama, uključujući sankcije protiv novog državnog duga Rusije i ruskih državnih banaka.\n„Prethodne inicijative ove vrste u vezi s ruskim državnim obveznicama nisu uspjele, a Ministarstvo finansija SAD je u svom izvještaju Kongresu ukazalo na negativan efekat za američke investitore u slučaju da takva odluka bude donijeta“, navelo je Ministarstvo.\nU saopštenju je navedeno da će potražnja unutrašnjih investitora biti dovoljna za ispunjavanje programa unutrašnjih zajmova, čak i bez učešća inostranih investitora, u slučaju da američke sankcije budu proširene na državni dug Rusije.\n„Potpuno smo solidarni s Bankom Rusije, prema čijim je procjenama potražnja unutrašnjih investitora dovoljna za ostvarivanje državnih zajmova u planiranom obimu, čak i bez aktivnog učešća stranaca na tržištu federalnih obveznica“, navedeno je u saopštenju.\nNova američka inicijativa izazvala je slabljenje rublje, ali to, prema ocjeni Ministarstva finansija, neće spriječiti ispunjavanje programa unutrašnjih pozajmica.\nPrevious Previous post: Prvi pogled na novi Audi A3 (FOTO)\nNext Next post: U četvrtak sunčano i veoma toplo, do 37°C\n15. 09. 2019., 09:43


Minimalac daleko od stvarnih potreba - 381 vesti\nBy RedakcijaPosted on April 14, 2021 April 14, 2021\nMinimalna zarada u Srbiji tri puta je niža od plate potrebne za elementarno pristojan život, objavili su predstavnici medjunarodne mreže “Kampanja za čistu odeću” (Clean Clothes Campaign).\nPrema navodima “Kampanje za čistu odeću”, medjunarodne inicijative koja se bavi uslovima rada u tekstilnoj industriji širom sveta, plata za život (living wage) je koncept koji polazi od objektivnih troškova života i predstavlja najniži iznos zarade koji bi radnicama i radnicima omogućio elementarno pristojan život.\nZa razliku od minimalane zarade, iznos plate za život pokriva troškove hrane, odeće, stanovanja i komunalija, javnog prevoza, obrazovanja, zdravstvene zaštite, a omogućava i minimalnu mogućnost štednje. Taj iznos, prema navodima “Kampanje za čistu odeću”, nadilazi puko preživljavanje i omogućava puno učešće u društvenom životu.\nNacionalna koordinatorka “Kampanje za čistu odeću” u Srbiji Bojana Tamindžija rekla je da zarade koje prima većina zaposlenih u regionu “mogu da budu okarakterisane kao sirotinjske, iako je plata za život ljudsko pravo koje je prepoznato u dokumentima Ujedinjenih nacija i Evropske unije”.\n“Zarade u ovom delu Evrope retko prelaze zakonski definisanu minimalnu zaradu koja je toliko niska da se nalazi daleko ispod granice siromaštva kako je definiše Evropska unija”, kazala je Tamindžija.\n“Regionalni pristup ima za cilj da stane na put pretnji relokacijom kapitala i da zaustavi konkurenciju izmedju zemalja koje se takmiče u ponudi što jeftinije radne snage, odnosno bori se protiv medjunarodnog i medjuregionalnog takmičenja u daljem snižavanju cene rada”, dodala je Tamindžija.\nPredstavnik Centra za politike emancipacije Vladimir Simović rekao je da da je Regionalna najniža plata za život u Evropi “alat koji služi tome da pokaže kompanijama i lokalnim vladama kolika je zarada od koje se može elementarno dostojanstveno živeti”.\n“Sindikati i nevladine organizacije mogu da koriste ovu kalkulaciju kako bi ojačali svoju pregovaračku moć u borbi za bolje uslove života i rada”, kazao je Simović.\nSimović, čija je organizacija nosilac aktivnosti inicijative “Kampanja za čistu odeću” u Srbiji, dodao je da plata za život i predstojeća kampanja nisu ograničeni na sektor tekstilne industrije, iako se ta mreža “prvenstveno bavi tekstilnim radnicama i radnicima”.\nPredstavnik Inicijative za ekonomska i socijalna prava A11 Danilo Ćurčić govorio je o odnosu visokih troškova života u Srbiji i niskih zarada i naveo da “66 odsto stanovništva u Srbiji, prema podacima Eurostata, ima problem sa podmirivanjem troškova stanovanja”.\n“Vi imate ljude koji rade puno radno vreme i ne mogu da izadju iz siromaštva. Koncept plate za život nas navodi da se podsetimo koji je puni smisao plate”, rekao je Ćurčić.\nViši savetnik za ekonomska i socijalna pitanja u UGS “Nezavisnost” Zoran Ristić kazao je da “problem nije samo minimalna zarada, nego i ukupne zarade, jer dve trećine stanovništva ima primanja niža od prosečne plate”.\nPredsednik sindikata “Sloga” u knjaževačkoj fabrici “Falc East” Uroš Savić rekao je da njegova organizacija pokušava da dodje do brendova za koje se u Knjaževcu proizvodi roba.\n“Jedan od glavnih zahteva nam je da osnovna zarada bude povećana na nivo minimalne potrošačke korpe, a da u roku od dve do tri godine plate budu postepeno povećavane do nivoa prosečne potrošačke korpe, što iznosi oko 74.000 dinara. Možda ovo nekom zvuči mnogo, ali imajući u vidu tržišne cene brendova za koje proizvodimo i troškove života, naši zahtevi su krajnje realni”, kazao je Savić.\nMreža “Kampanja za čistu odeću” smatra velike kompanije i brendove najodgovornijim za niske zarade i loše radne uslove u celom lancu snabdevanja.\n“Velike kompanije ubiraju enormne profite, čak i u vreme aktuelne pandemije. One koriste situaciju u kojoj se nalaze siromašne zemlje Evrope koje se, u pokušaju da privuku strane investicije, medjusobno takmiče u snižavanju cene rada i urušavanju radnih prava. Velike kompanije koriste svoju poziciju moći kako bi dalje oslabile položaj sindikata i podigle nivo eksploatacije radne snage”, navodi ta medjunarodna inicijativa.\nTag: minimalac minimalna zarada potrebe zarada\nPrevious post: Održan Ekološki ustanak\nNext post: Krajem aprila počinje prijavljivanje


škaljarski klan Archives - Stranica 3 od 7 - KRIK\nVođa škaljarskog klana Jovan Vukotić još neće biti izručen Crnoj Gori pošto je Apelacioni sud ukinuo rešenje o izručenju i predmet vratio na ponovno odlučivanje. Vukotića Crna Gora traži zbog pokušaja ubistva i nedozvoljenog držanja oružja. Piše: Jelena Radivojević Viši sud u Beogradu je krajem septembra odlučio da postoje uslovi […]\nPolicija uhapsila osumnjičenog za ubistvo u Nikšiću\nU Nikšiću u Crnoj Gori jutros je ubijen muškarac, a mladić koji se sumnjiči da je pucao ubrzo je uhapšen, saopštila je crnogorska policija. Piše: Milica Vojinović Muškarac je upucan jutros oko 10 sati u Njegoševoj ulici u Nikšiću. Posle pucnjave prevezen je u bolnicu gde je preminuo. Za ubistvo […]\nUbijen muškarac na Cetinju\nU pucnjavi koja se danas dogodila ispred kafića „Portun“ na Cetinju ubijen je jedan muškarac, dok su još trojica ranjena, saopštila je crnogorska policija. Piše: Bojana Pavlović Policija je u saopštenju navela da traga za dvojicom napadača. Kako navode crnogorske „Vijesti“, ubijeni muškarac je Cetinjanin Bogdan Milić na koga su […]\nKo je bio Veselin Vukotić\nUbijeni Veselin Vukotić sa svojim sinom, šefom škaljarskog klana Jovanom Vukotićem, držao je restorane u kotorskom starom gradu. Bio je prisutan i kada je njegov sin, kako tvrdi crnogorska policija, pokušao da ubije suprugu šefa suparničke ekipe. Pišu: Stevan Dojčinović, Bojana Pavlović Nešto pre devet sati uveče u naselju Dobrota […]\nSlučaj „Durmitor“: Gotovo dve godine u pritvoru zbog pištolja\nNa današnjem suđenju uhapšenima u beogradskom restoranu „Durmitor“, koji su označeni kao pripadnici škaljarskog klana, nisu se pojavili veštak i stručni savetnik, pa je sudija ponovo ispitivala optuženog Mitra Muratovića koji je u pritvoru od hapšenja u junu 2017. godine. Njemu i Milošu Niloviću sudi se zbog nedozvoljenog nošenja dva […]


(VIDEO) ZADRUGAR ZAVRŠIO U KREVETU SA ANOM KORAĆ: Kako će reagovati Maca kad bude saznala?! - Informer\nBora Santana i Maca Diskrecija pre samo nekoliko dana rešili su da se vere u rijalitiju koji obara sve granice, Zadruzi, ali je njihova sreća kratko trajala. Tačnije, trajala je svega nekoliko sati, a za to je kriv Bora\nNaime, on se grlio sa Anom Korać, zbog čega je Maca poludela pa je raskinula veridbu i od tog trenutka ne može da ga vidi očima. Kada je kasnije saznala da je Bora zapravo sve radio zarad pravljenja šoua, još više je pobesnela jer je ona u celu priču sa njim ušla sa iskrenim emocijama.\nIako je Bora rekao da će se možda pomiriti sa Macom, od toga izgleda nema ništa, jer se sinoć ponovo našao sa Anom Korać u krevetu, gde su se sve vreme češkali.\nKako će Maca reagovati kad to bude saznala, videćemo, a vi pogledajte šta su Ana i Bora radili u snimku ispod:\nzadruga rijaliti Ana Korać bora santana Maca Diskrecija


Italija priprema aplikaciju za praćenje zaraženih virusom korona\nIzvor: Radio 021, 11.Jun.2020, 20:23\nItalija je spremna da lansira aplikaciju za praćenje kontakata širom zemlje u nastojanjima da obuzda širenje kovid-19.\nMinistarka tehnoloških inovacija i digitalizacije Paola Pisano izjavila je danas za AP da je do sada 2 miliona ljudi preuzelo aplikaciju Immuni.\nImmuni koristi blutut tehnologiju i signalizira kada neko dođe u bliski kontakt sa zaraženom osobom. Italija ima veliki broj strarijeg stanovništva i mnogi od njih nemaju najnovije modele telefona sa Blututom, >> Pročitaj celu vest na sajtu Radio 021 << ali se navodi da ako svi drugi koriste aplikaciju i stariji bi indirektno imali koristi.\nNaučni eksperti koji savetuju vladu kažu da najmanje 60 odsto italijanskog stanovništva od 60 miliona mora da koristi Immuni da bi bio efikasan u traženju kontakata.\nU Italiji je danas registrovano 379 novozaraženih, najviše u Lombardiji 252, dok su 53 osobe umrle. Od početka epidemije, u Italiji je zaraženo 236.142, dok je umrlo 34.167 osoba.


Blic\t10.08.2017 00:00\nPredsednik Srbije Aleksandar Vučić sastao se danas u Beogradu sa šefom UNMIK-a Zahirom Taninom kako bi razmotrili aktuelnu političku i bezbednosnu situaciju na Kosovu i Metohiji uoči sednice Saveta bezbednosti 16. avgusta.\nNa toj sednici biće predstavljen tromesečni izveštaj o radu UNMIK.\nDvojica sagovornika su se saglasila da je prisustvo Misije UN veoma važno za održavanje stabilnosti na Kosovu i Metohiji, kako kroz doslednu primenu Rezolucije 1244 UN, tako i kroz angažovanje da se realizuju dogovori postignuti u okviru Briselskog dijaloga.\nŠef UNMIK i specijalni predstavnik generalnog sekretara UN je ukazao na neophodnost nastavka dijaloga Beograda i Prištine.\nPredsednik Vučić i Tanin su takođe istakli i važnost vođenja unutrašnjeg dijaloga o Kosovu i Metohiji, navodi se u saopštenju Pres službe predsednika Republike.\nDačić sa Taninom o perspektivi dijaloga Beograd -Priština\nMinistar spoljnih poslova Ivica Dačić primio je danas specijalnog predstavnika generalnog sekretara UN i šefa Unmika Zahira Tanina u sklopu njegove redovne posete Beogradu pred predstojeću sednicu Saveta bezbednosti UN-a o radu Unmika.\nU razgovoru su iznete ocene o aktuelnoj političkoj i bezbednosnoj situaciji na Kosovu i Metohiji, perspektivi dijaloga Beograda i Prištine i delovanju UNMIK-a.\nNaglašen je značaj daljeg nesmanjenog angažovanja ove misije u oblastima ključnim za opstanak, normalan i dostojanstven život Srba i pripadnika drugih nealbanskih zajednica na Kosovu i Metohiji, navodi se u saopštenju MSP.\nDačić izrazio je posebnu zahvalnost na uloženim naporima u implementaciji mandata UNMIK-a, uz očekivanje da će Misija i u narednom periodu nastaviti sa njegovim sprovođenjem u skladu sa rezolucijom Saveta bezbednosti UN 1244 (1999).\n1. Овом издајничком гофнету је одавно место у лудници где може да води унутрашњи дијалог све док не цркне од лудила


Fantomska utakmica u Parani, kladionice zaradile u vreme zabrane igranja fudbala - SPORTSKI ŽURNAL\nUtakmica Andaruš Brazil – Gremio Serano (1:2), igrana 25. marta u Parani, privukla je 1,55 miliona evra opklada u više od 200 kladionica, pokazala je istraga sprovedena na zahtev Fudbalske konfederacije Brazila\nVelika suma novca nije jedini razlog koji je skrenuo pažnju na utakmicu. Problem je što je igrana u vreme kad je fudbal u Brazilu već bio zaustavljen zbog pandemije koronavirusa.\nUtakmica sugurno nije bila zvanična, ali još postoji sumnja i da li je zaista odigrana. Marlus Deledone, pravni zastupnik Andaruša, tvrdi da je utakmica igrana, ali nije ponudio nijeda dokaz, poput zapisnika sa utakmice, snimka ili fotografije koja bi potvrdila njegove reči.\nLukaš Bezera, advokat Gremija, potvrdio je da je utakmica igrana, ali da na terenu nisu bili igrači iz Serana, već da su u Paranu poslati igrači koji su na probi.\nPolicija je objavila da nije pronašla nepravilnosti u opkladama i nije našla tragove koji bi ukazivali da je neko zaradio sumnjivo veliku sumu novca.\nIstraga je usmerena na traženje dokaza da je utakmica zaista odigrana ili su se kladionice poslužile prevarom poput one u Ukrajini kad je u ponudi za klađenje bio nepostojeći turnir nižerazrednih klubovoa.\nPosebna istraga vodi ka otkrivanju ko je organizovao utakmicu u vreme kad je fudbal bio zabranjen.


Vesti - Promovisanje principa etičkog kodeksa SKGO - Vesti detaljno\nPromovisanje principa etičkog kodeksa\nStalna konferencija gradova i opština je tokom oktobra i novembra 2009. godine, u saradnji sa Organizacijom za evropsku bezbednost i saradnju - Misija OEBS u Srbiji, organizovala dvodnevne obuke na temu “Promovisanja principa Etičkog kodeksa na lokalnom nivou u Srbiji“, u Novom Sadu, Beogradu, Užicu i gradskoj opštini Pantelej u Nišu. Obukama su prisustvovala radna tela za praćenje primene Etičkog kodeksa iz 20 gradova i opština. Treneri su bili Gordana Stevanović, pravnica iz Republičkog odbora za rešavanje o sukobu interesa, Prvoslav Plavšić, član Radnog tima Stalne konferencije gradova i opština za izradu i promociju Etičkog kodeksa za predstavnike lokalnih vlasti u Srbiji, kao ekspert iz oblasti javne i profesionalne etike, Sarah Trifunović, saradnica Transparentnosti Srbije, Nemanja Nenadić, programski direktor Transparentnosti Srbije i Dragan Vujčić, šef Službe za evropske integracije i međunarodnu saradnju SKGO.\nUčesnicima su predstavljene osnovne odredbe Etičkog kodeksa, čime je obuhvaćena prezentacija skupa praktičnih objašnjenja, preporuka i saveta koji su od neposredne pomoći u primeni usvojenog Kodeksa ponašanja funkcionera lokalne samouprave. Na obukama je predstavljena i procedura postupanja radnih tela za praćenje primene Etičkog kodeksa koja obuhvata pokretanje postupka, razmatranje predstavki, utvrđivanje činjenica i donošenje odluke o činjeničnom stanju, kao i izricanje mere. Posle prezentacija učesnici su po radnim grupama simulirali praktičan rad radnih tela.\nNaglašena je važnost saradnje radnih tela za praćenje primene Etičkog kodeksa i drugih relevantnih tela na ovu temu kao što su administrativno-mandatna komisija, policija, tužilaštvo, Agencija za borbu protiv korupcije, zaštitnik građana, poverenik za informacije od javnog značaja, Budžetska inspekcija, Ministarstvo za državnu upravu i lokalnu samoupravu, Inspekcija rada, Uprava za javne nabavke. Zaključak skupa jeste da je u radu radnih tela za praćenje primene Etičkog kodeksa veoma bitna promocija rada radnih tela, kao i njihova saradnja sa lokalnim medijima, nevladinim organizacijama i, naravno, građanima, jer jedan od osnovnih ciljeva je da se podigne nivo svesti građana o postojanju Etičkog kodeksa koji obavezuje funkcionere lokalne samouprave da svoj posao obavljaju na odgovoran i profesionalan način, u interesu građana koju su ih birali.


Zaharova: Mas unutrašnju političku krizu u BiH svalio isključivo na Srpsku\nPogubnost pristrasnih ocjena\n"Iznenađujuće je to kako je kategorički, lako i uopšte ne zalazeći u prethodne okolnosti naizgled iskusni njemački političar svalio svu odgovornost za veliku unutrašnju političku krizu u toj zemlji isključivo na Republiku Srpsku. Uvjereni smo u pogubnost ovakvih pristrasnih procjena", istakla je Zaharova.\nOna je istakla da je Berlin time samovoljno imenovao krivce, prenosi "Sputnjik".\n"Već se čuju prijetnje uvođenjem različitih sankcija protiv legitimno izabranih lidera suverene BiH, koji zakonitim političkim metodama štite ustavna prava zahvaćena spoljnim voluntarizmom koji sve više podsjeća na kolonijalnu politiku", navela je Zaharova.\n"Postoji prezir i nepoštovanje nezavisne BiH, njenih državotvornih naroda, naravno, Dejtonskog sporazuma, multilateralnih napora u korist međunacionalnog pomirenja i saradnje", ocijenila je Zaharova.\n"Takođe je paradoksalno da implementaciju zajedničkog okvira, kao što znate, Dejtonskog sporazuma iz 1995. godine, Mas svodi samo na jačanje administrativne vertikale, ulogu nelegitimnog visokog predstavnika i njegovim takozvanim strašnim alatima", konstatovala je Zaharova.\nŠef njemačke diplomatije Hajko Mas izjavio je ranije da njegova zemlja pruža najveću bilateralnu podršku BiH, ali da niti žele niti hoće da usmjeravaju novac njemačkih poreskih obveznika u entitet koji "aktivno radi na uništavanju BiH", kao i da "neće sjedeti skrštenih ruku".\nPortparolka ruskog ministarstva spoljnih poslova\nZaharova nakon izjave Blinkena: Amerika više ne podržava nezavisnost samoproglašenog Kosova?\nPortparol ruskog Ministarstva inostranih poslova\nZaharova: Glavne teme pregovora - stopiranje širenja Alijanse na istok\nZaharova: Provokacije NATO proizvod averzije prema projektu "Sjeverni tok dva"


PREMIJERKA BRNABIĆ NAJAVILA: Od danas kampanja za vakcinaciju mladih od 16 do 25 | Happy BSC portal\nPremijerka Srbije Ana Brnabić najavila je da će danas biti održan veliki događaj kojim će se pokrenuti targetirana kampanja za vakcinaciju mladih od 16 do 25 godina.\nBrnabić je to kazala u četvrtak, odgovarajući na pitanja novinara, a nakon uručenja donacije Udruženja pčelara NURDOR-u i pedijatrijskim ustanovama širom zemlje, dodajući da će to rezultirati većim procentom vakcinisanih u toj populaciji gde je procenat vakcinisanih, kako kaže, problematičan.\n-Sutra pokrećemo kampanju, ja ću nastaviti da obilazim Srbiju i da molim i apelujem na ljude da se vakcinišu, jer je to jedini način da pobedimo korona virus i nastavimo sa normalnim životom- kazala je premijerka u četvrtak.\nKao dobru stvar, Brnabić ističe to što je populacija iznad 64 godina starosti skoro u potpunost zaštićena vakcinama.\nIpak, kako naglašava, i lekari govore da u bolnicama zavrsavaju sve mlađi ljudi, što je zbog toga što tu nažalost nema tako dobar procenat vakcinacije.\nKada je reč generalno o procesu vakcinacije u zemlji, premijerka kaže da odziv generalno nije loš i da sada iznosi približno 44 odsto.\n-Tu se značajno ne menjaju stvari, one lokalne samouprave koje su dobre i dalje su dobre- kazala je Brnabić i dodala da će u nekim beogradskim opštinama uskoro biti 70 odsto vakcinisanih od ukupne punoletne populacije.\nNajlošiji odaziv je u Tutinu koji još nije došao na 10 odsto, kaže premijerka, i dodaje da je loše stanje i u Novom Pazaru, Lajkovcu, Mionici, Rači, Ražnju, Sjenici, Ubu, Ljigu.\n-Prvih 10 i poslednjih 10 se ne menja- kazala je premijerka i pohvalila Priboj, Kladovo, Kikindu, Mali Zvornik, koji su u prvih 15 po procentu vakcinacije.\nDodaje da je Žitorađa bila jako loša po procentu vakcinacije, ali da je uz pomoć i podršku Ministarstva zdravlja i u toj opštini svakoga dana sve veći procenat vakcinisanih.


RTS :: Počelo takmičenje „Viki voli spomenike“\nZanimljivosti Počelo takmičenje „Viki voli spomenike“\npetak, 02. sep 2016, 11:47 -> 12:06\nPočelo takmičenje „Viki voli spomenike“\nOrganizacija „Interglajder“ u saradnji sa „Vikimedijom Srbije“ organizuje četvrto nagradno takmičenje u prikupljanju slobodnih fotografija zaštićenih kulturnih dobara „Viki voli spomenke 2016“, a rok za slanje fotografija je 30. septembar.\nViki voli spomenike (Wiki Loves Monuments) je najmasovnije takmičenje u prikupljanju fotografija spomenika kulture i kao takvo je ušlo u Ginisovu knjigu rekorda 2012. godine.\nFoto-konkurs se održava od 2010. godine i do danas je na Vikimedijinu ostavu otpremljeno više od milion i po fotografija kulturnih dobara.\nSrbija je u takmičenju učestvovala 2012, 2013. i 2014. godine, u organizaciji „Vikimedije Srbije“, čime je obogaćen fond fotografija kulturne baštine naše zemlje sa više od 9.000 fotografija.\nNakon jednogodišnje pauze, Srbija je ponovo na mapi Wiki Loves Monuments na kojoj se nalazi više od 40 zemalja sa šest kontinenata, koje se takmiče sa istim ciljem – promocija kulturnih dobara i spomenika zemalja kroz foto-radove objavljene pod slobodnom licencom, što znači da se isti mogu koristiti i van Vikipedije.\nU takmičenju mogu učestvovati svi registrovani korisnici Vikipedije, koji treba da postave fotografije na Vikimedijinu multimedijalnu ostavu. Fotografije mogu biti načinjene pre ili tokom trajanja konkursa.\nSpisak spomenika kulture u Srbiji, kao i prateća uputstva, mogu se pronaći na sajtu takmičenja. Pažljivo odabran stručni žiri će odlučiti o pobedničkim fotografijama, na osnovu unapred postavljenih kriterijuma koji se odnose na tehničke karakteristike, originalnost i enciklopedijsku vrednost.\nPobednici foto-takmičenja Viki voli spomenike biće poznati krajem oktobra.\nBorneo – džungle kao izvor života i ljubazni meštani koji vole ples\nOd „srpskog Mančestera“ do grada sa jednom tkaljom\nZemlja lala i vetrenjača ima novo ime\nEj-Bi-Si predstavio eksploziju u Kentakiju kao turski napad u Siriji


BIRN Srbija: Otac ministra na službenom putu sa vrhom srpske policije - Dijalog.net\nNaslovna Borba protiv korupcije BIRN Srbija: Otac ministra na službenom putu sa vrhom srpske policije\nPostavljeno 20. December 2019.\nBeograd, 20. decembar 2019. – Balkanska istraživačka mreža (BIRN) objavila je da je Branko Stefanović, otac ministra unutrašnjih poslova Srbije, u maju ove godine posetio italijansku fabriku oružja „Bereta“.\nBranko Stefanović je u poseti bio kao jedan od trojice predstavnika firme GIM, koje je tamo povela visoka delegacija Ministarstva unutrašnjih poslova (MUP).\n„Odlazak u ‘Beretu’ je poseban u odnosu na posete Valjevu i Rijadu jer je (Branko) Stefanović stariji ovoga puta bio deo zvanične državne delegacije. Ovo je direktno u suprotnosti sa tvrdnjama (njegovog sina, ministra) Nebojše Stefanovića da njegov otac nema nikakve veze sa GIM-om i s poslovima trgovine naoružanjem i vojnom opremom“, piše BIRN na osnovu svog istraživanja.\nDokumentacija do koje je došao BIRN pokazuje da su uz Branka Stefanovića put Italije u maju 2019. godine krenuli i vlasnik GIM-a Goran Todorović, kao i Dragan Đorđević, bivši „oficir za vezu“ Ambasade Srbije u Rimu.\nVišečlanu delegaciju MUP-a predvodio je Ivan Ristić, u to vreme pomoćnik direktora Policije. On je prethodno bio zamenik šefa kabineta ministra Nebojše Stefanovića.\n„Na pitanja upućena ‘Bereti’ da li su se njihovi direktori sastajali sa predstavnicima GIM-a, Stefanovićem i Todorovićem, kao i s predstavicima MUP-a koje je predvodio pomoćnik direktora Policije Ivan Ristić, od italijanske fabrike smo dobili pisani odgovor koji potvrđuje naša saznanja“, piše BIRN.\nU „Bereti“ su za BIRN rekli da je svrha sastanka bila isključivo prezentacija proizvoda te firme i prikupljanje podataka o kompaniji, a nikakav dogovor nije postignut.\nPo saznanjima BIRN-a, poseta „Bereti“ u maju 2019. godine bila je druga delegacije GIM-a tom italijanskom proizvođaču oružja. Prvi sastanak bio je u januaru ove godine, ali samostalno i bez predstavnika MUP-a.\nDo te prve posete „Bereti“ došlo je dva meseca pošto je krajem novembra 2018. godine BIRN objavio prvi izveštaj u kojem tvrdi da je maja 2017. godine Branko Stefanović bio deo šestočlane delegacije koja je posetila vojnu fabriku „Krušik“ u Valjevu da bi ugovorila prodaju oružja u Saudijskoj Arabiji.\nBIRN je takođe objavio da je Branko Stefanović juna 2018. godine u svojstvu pravnog savetnika GIM-a putovao u Saudijsku Arabiju.\nAleksandar Obradović, uzbunjivač iz „Krušika“, proveo je tri meseca u pritvoru jer je javnost obavestio o događajima u toj valjevskoj fabrici oružja.\nSud je u sredu, 18. decembra, odlučio da mu ukine kućni pritvor, ali je Obradović u razgovoru za BIRN izjavio da će njegova „borba za konačnu slobodu biti duga i mukotrpna“.\nTekst Aleksandra Đorđevića, u celosti, možete pročitati na sajtu javno.rs.\nOznakeBIRN SrbijaBranko StefanovićNebojša Stefanovićtrgovina oružjem\nPrethodno CRTA: Nedovoljna primena preporuka međunarodnih i domaćih posmatrača izbora\nSledeće Risto Lazarov dobitnik Nagrade „Kočićevo pero“ i Kočićeva knjiga\nTop Tags lokalna samouprava mladi Evropska unija Civilno društvo konkurs OCD istraživanje evropske integracije Društvo mediji Evropska komisija ljudska prava vladavina prava Srbija i Evropska unija Vlada Republike Srbije


Tag / Milan Vasić / Vesti online\nPevač Aco Pejović poslednje dve godine našao se na meti, kako je rekao predstavnicima medija, pojedinca ili kriminalne grupe koja se pod njegovim imenom predstavljala na Fejsbuku i tražila novac...\nVIDEO: Evo kako đuskaju popularni glumci\nEkipa predstave "Škola za ljubavnike" krenula je na crnogorsku turneju, a red je došao i na primorje. A da se oni dobro provode i na sceni, ali i van nje, dokazuje snimak objavljen na Instagramu.\nGlumci Milan Vasić i Milan Lane Gitović gostovali su u emisiji "Magazin in" na "Pinku" i tom prilikom mlađi glumac je "bacio" foru na račun starijeg kolege zbog koga su mu se svi u studiju...\n"Zona 2" obara rekorde\nFilm "Zona Zamfirova 2" obara rekorde gledanosti i do sada je ovo ostvarenje u bioskopima videlo više od 120.000 ljudi. Pre nekoliko dana dodeljena je i nagrada stohiljaditom gledaocu, i to u...\nZone sa mirisom Holivuda\nVIDEO: Ovako zvuči pesma iz nove "Zone Zamfirove"\nMane je srpski Hamlet\nPremijera dugo iščekivanog filma "Vrati se, Zone" u režiji Juga Radivojevića zakazana je za 24. januar u beogradskom Centru Sava. Film je rađen po scenariju Ivane i Miroslava Mitića, a nastao...\nMetla za Vučića\n"E, Vučiću, Vučiću, hoćeš li ti mene, konačno, poslušati?", glasno pita Milan Vasić istovremeno sebe i premijera Srbije, ljut i na vreme koje prolazi, a odgovor ne donosi.\nEvo kako Mali đuska uz "Didule"\nNije tajna da su snimanja novogodišnjih emisija duga i iscrpljujuća, ali i da se najzanimljivije stvari dešavaju dok kamere ne snimaju.\n"Ljubavnici" po ukusu publike\nPozorišna predstava "Škola za ljubavnike" sa briljantnim glumcima Milanom Vasićem, Milanom Kalinićem, Jelenom Rakočević, Aleksandrom Cucić i Bojanom Stojčetovićem, po čijoj adaptaciji...


Osipa se poverenje investitora u evrozonu\nTanjug 8. jula 2019. 12:03\nBERLIN – Poverenje investitora u privredu evrozone dodatno se pogoršalo u julu, pokazali su danas objavljeni rezultati jednog istraživanja.\nIndeks poverenja investitora u evrozonu, koji izračunava nemački institut Sentix, pao je u julu na minus 5,8 poena sa minus 3,3 poena iz juna, što je najniži pokazatelj od novembra 2014. godine, prenosi agencija Rojters.\n„Visoka zavisnost od izvoza i od prodaje na kineskom tržištu postaje sve veći teret, dok trgovinski spor (SAD-Kina) visi kao Damoklov mač nad nemackom privredom“, izjavio je direktor Sentix-a, Patrik Husi.\n„Recesija deluje kao neizbežna“, dodao je on govoreći o najvećoj evropskoj ekonomiji.\nSmatra i da je deeskalacija između SAD i Kine na samitu G20 u Japanu izrodila nadu da bi se trend posrtanja ekonomije mogao zaustaviti, ali uprkos tome, investitori ponovo predviđaju ekonomiji veliki pad.\nU anketi Sentix-a učestvovalo je 916 investitora u periodu od 4. do 6. jula.


FP7 konferencija u Beogradu FP7 konferencija u Beogradu – Personal magazin\nMinistarstvo za telekomunikacije i informatičko društvo Republike Srbije i Generalni direktorat za informaciono društvo i medije Evropske komisije organizuju Konferenciju o tehničkim, administrativnim, finansijskim i pravnim aspektima projekata Okvirnog programa 7 (FP7), sa specijalnim fokusom na informaciono-komunikacione tehnologije (IKT), koja će se održati u Beogradu od 20. do 21. februara 2008. godine.\nEminentni predstavnici Evropske komisije govoriće o pravilima i uslovima učešća u programu FP7, koji za kompanije pruža dvostruku korist: dobijanje finansijske podrške za učešće u istraživačko-razvojnim projektima i mogućnost njihovog proboja na evropsko tržište kroz saradnju sa evropskim partnerima.\nPoseban deo Konferencije posvećen je prezentaciji kompanija iz zemalja članica Evropske unije i iz Srbije, kako bi se sagledao zajednički interes za saradnju u projektima programa FP7. Ovakva vrsta događaja, poznata pod nazivom “brokerage event”, popularna je u Evropi i postala je uobičajena praksa za nalaženje odgovarajućih partnera za saradnju na projektima u Okvirnom programu 7.\nZa učešće na Konferenciji ne plaća se kotizacija. Sve informacije o Konferenciji, kao i formular za registraciju, mogu se naći na sajtu Konferencije http://fp7.mtid.sr.gov.yu.\nFP7 konferencija u Beogradu was last modified: February 11th, 2008 by Redakcija\nYahoo! obnavlja pregovore sa AOL-om


Hotel Aroma Nisteri Beach\nOvaj mali ekonomičan hotel svoje mesto pronašao je na Tasosu, u blizini glavnog mesta Limenasa (oko 2km). Hotel ima direktan izlaz na more i odiše mirnom atmosferom.\nOvaj mali hotel nalazi se u prijatnom okruženju na ostrvu Tasos u mestu Astiris, u blizini mora na uzvišenju. U blizini hotela nalaze se dve popularne plaže Psili Amos i Astiris.\nOd Plaže: 50-100 m\nOvaj manji ekonomičan hotel načazi se u mestu Limenarija na tasosu i na samo 20 metara od plaže. Izgrađen u modernoms tilu predstavlja idealan izbor za ekonomičan porodičan odmor.\nHotel se nalazi na ulasku u malo mesto Kinira koje se nalazi na oko 8 km Skala Potamije i oko 12 km od jedne od najlepših plaža na Tasosu Golden Beach-a. Okružen je zelenilom i od plaže ga deli samo pedesetak metara.\nHotel Moonbeam nalazi se u Pefkariju, mestu koje se nalazi između Limenarie i Potosa na jugozapadu ostrva sa prelepom plažom. Ovo je mali hotel u prijatnom okruženju okružen zelenilom.\nIlio Mare Hotels & Resort\nPlaža hotela Ilio Mare nosi plavu zastavicu kao jedna u nizu plaža koja može da se pohvali čistom, tirkizno plavom vodom i zlatno-žutim peskom. Ovaj luksuzni hotel je jedan od hotela sa najdužom tradicijom na Tasosu i svojim gostima nudi boravak u mirnom okruženju prepunom zelenila.


Beta 22. juna 2022. 21:40\nFrancuski predsednik Emanuel Makron odbacio je danas ideju o vladi nacionalnog jedinstva i ocenio da to nije opravdano rešenje za izlazak iz krize posle parlamentarnih izbora održanih u nedelju, dok je istovremeno pozvao na kompromis sa političkim snagama u zemlji da se dodje do „jasne većine“.\nU obraćanju Francuzima prvi put od nedeljnih izbora kada je njegova stranka izgubila parlamentarnu većinu, Makron je priznao da postoje povećani „rascepi“ posle izbora i pozvao političku klasu da nauči da vlada i donosi zakone drugačije.\n„Treba graditi kompromise, obogaćivanja, amandmane ali to raditi potpuno transparentno, otvorenog neba mogu da kažem, u želji ujedinjenja i delovanja za naciju“, rekao je predsednik u kratkom televizijskom obraćanju.\n„Da bi se korisno išlo napred, sada političke grupe treba transparentno da kažu dokle su spremne da idu“, rekao je on.\n„Čujem i spreman sam da preuzmem na sebe želju za promenom koju je zemlja jasno izrazila“, takodje je rekao Makron i podsetio da je juče i danas razgovarao sa vodjam svih poliktičkih grupa, i da su svi preneli da imaju poštovanje za francuske institucije i želju da izbegnu blokadu zemlje.


U ponudi "S net plus" tarifa uz 50 odsto popusta na mjesečnu pretplatu\nU ponudi “S net plus” tarifa uz 50 odsto popusta na mjesečnu pretplatu\n05. dec. 2018. 13:15 Objavljeno u TELEKOMUNIKACIJE i IT\nBANJALUKA, Kompanija “M:tel” nudi uslugu “S net plus” sa popustom od 50 odsto na mjesečnu pretplatu za nove korisnike mobilne telefonije.\nOni će po cijeni od 16,96 KM mjesečno, dobiti 20 gigabajta najbržeg mobilnog interneta, neograničen broj SMS-ova i 100 minuta razgovora prema svim mrežama u BiH, saopšteno je iz ove kompanije.\nU okviru ove tarife korisnici će dobiti besplatne razgovore sa jednim prijatelj brojem iz “M:tel” mobilne mreže, 50 minuta razgovora prema MTS mobilnoj mreži Srbije i jedan gigabajt roming interneta u mrežama MTS Srbija ili “M:tel” Crna Gora.\n“Sve informacije o uslugama, popustima i dodatnim tarifnim opcijama, zainteresovani mogu pronaći na internet stranici kompanije /www.mtel.ba/, njihovom prodajnom mjestu ili pozivom na broj 08000 50000”, saopšteno je iz “M:tela”.\nKljučne riječi: m:tel, popusti, s net tarifa, vazno\nM:tel – Niže cijene razgovora za fiksnu telefoniju\nM:tel – Popust na open pretplatu i poklon HBO sadržaji\nM:tel -U novogodišnjoj ponudi do 80 odsto popusta


OLIMPIK ISTUPIO IZ PREMIJER LIGE BIH: Klub iz Sarajeva napustio takmičenje dva kola pre kraja | Novosti.rs\nRUKOVODSTVO sarajevskog Olimpika objavilo je da će taj tim napustiti Premijer ligu Bosne i Hercegovine iz revolta zbog stanja u kojem se nalazi to takmičenje, kao i Fudbalski savez BiH.\nFoto: Printskrin Youtube/Arena Sport TV\nNa ovaj kajnje neočekivan potez klub iz glavnog grada Bosne i Hercegovine odlučio se dva kola pre kraja prvenstva, ali sa realnim šansama da izbori opstanak u elitnom društvu tamošnjeg fudbala.\nOlimpik je poslednjeplasirani tim tabele – ima 25 bodova, koliko imaju i 11. Krupa i deseti Radnik iz Bijeljine.\nRukovodstvo Olimpika priredilo je saopštenje povodom odluke da se ne takmiče u PL u poslednja dva kola.\n- Nakon što smo u prethodnoj nedelji analizirali sva dešavanja u prethodnom periodu, a potom i uzeli u obzir sve relevantne činjenice o dešavanjima u fudbalu u BiH, doneli smo odluku o napuštanju Premijer lige BiH.\nSvesni činjenice da ćemo biti sankcionisani od strane organa NFS BiH, ne želimo niti jednim potezom da pravdamo našu odluku. Ne osećamo potrebu da se pravdamo, nas ste i dovoljno kaznili ne dajući nam priliku da se borimo na terenu za svoje ciljeve. Naša želja je da ovakva naša odluka podstakne sve u državi da stave prst na čelo i zapitaju se: Kome i da li uopšte treba postojati ovakvo takmičenje? Zašto NFS BiH niti jednog momenta nije zaštitio klubove i pokušao da im olakša posledice pandemije koronavirusa? Zašto se savez, koji se navodno brine o svim klubovima, nije pokušao da se kao naše komšije pobrine na sve načine da olakša klubovima funkcionisanje? Gde je završio novac iz fondova UEFA koji je dodeljen savezu? Kako se biraju tehnički partneri? - navodi se u saopštenju Olimpika.\nfudbal Sport takmičenje Saopštenje premijer liga bih istupanje iz lige FK Olimpik Sarajevo


Poznati jugoslovenski i srpski pisac Branimir Šćepanović preminuo je u 84. godini u Domu za stare na Bežanijskoj kosi, objavio je na društvenim mrežama pisac i izdavač Zoran Živković. Brana Šćepanović bio je jedan od najprevođenijih srpskih i jugoslovenskih pisaca. Njegov roman „Usta puna zemlje” u Srbiji je odavno prevazišao tiraž od 100.000 primeraka, dok je na francuskom doživeo čak 23 izdanja. Novela „Smrt gospodina Goluže” ušla je u više svetskih antologija, a 2008. godine u izdanju Nolita objavljena su i njegova Izabrana dela. Šćepanovićeve pripovetke objavljen su francuskom, grčkom, mađarskom, slovenačkom i bugarskom, a pojedinačno u listovima i časopisima i na mnogim drugim jezicima, prenosi Tanjug. Nagrađivan je, pored ostalog, Prvom nagradom za pripovetku na\nZadovoljstvo je ponovo uroniti u književni stil Fransoaz Sagan (1935 – 2004) koji je tako nepokolebljivo utisnula već svojim prvim romanom „Dobar dan, tugo”. Njena otmenost u izražavanju, suptilnost, sarkazam, strast i iznad svega sloboda, nadiru i iz njenog poslednjeg, dosad neobjavljenog, romana „Četiri strane srca” uprkos tome što je nezavršen i uprkos tome što je Denis Vesthof, njen sin, pronašavši ga u zaostavštini, i sam morao da ponegde interveniše. Roman se pojavio u Francuskoj u septembru 2019, dakle 15 godina posle njene smrti, a kod nas je objavljen početkom ovog meseca u izdanju „Lagune” u prevodu Nade Bojić. Denis Vesthof napisao je u predgovoru da ima samo nejasno sećanje o načinu na koji je ovaj rukopis došao do njega i da se to verovatno dogodilo dve ili tri godine\n26.11.2020 u 20:15\nMnogi se slažu da je u okolnostima u kojima živimo već mesecima, u takozvanoj novoj normalnosti (izraz koji mnoge iritira), najviše pogođena kultura. Otkazivanje ili odlaganje mnogih manifestacija i nemogućnost da se nastupa pred brojnijom publikom, ukratko kultura na kašičicu, navela je mnoge da se javno zapitaju da li je boravak u pozorišpnoj ili koncertnoj dvorani opasniji od boravka u javnom prevozu, supermarketu ili kafani. Da ne govorimo i o opštijim pitanjima – osećanju da nam je neko ukrao život, oteo slobodu, dok u nedostatku jasnih činjenica cvetaju teorije zavere... U seriji razgovora prenosimo šta o svemu ovome kažu umetnici i poslenici kulture. Još od filmova o Godzili i King Kongu, kataklizmičnim krajevima sveta i najezdi Marsovaca upoznajemo se sa karakteristikama epohe\n17.11.2020 u 08:32\nMeni je poezija radostan predah od stvarnosti\nKada postane preteško nametnuto breme vremena, može da bude dovoljno i okretanje uzorima, onima koji su prošli isto, i još sto puta gore. Tada čovek stekne mir, ili pre pomirenost koja proishodi ne iz fatalizma, već iz logičkog razmišljanja. Takvoj misli okreće nas prof. Dr Slavko Gordić, pisac, profesor emeritus Univerziteta u Novom Sadu, književni kritičar i esejista, navodeći ideje i analizirajući dela naših i svetskih klasika i savremenih autora. „Kašanin je negde zabeležio da smo mi mali narod sa psihologijom velikog naroda“, piše Slavko Gordić u knjizi „Među svojima“, u izdanju novosadske „Akademske knjige“. Tekstovi u ovom delu posvećeni su i Andriću, Milanu Raduloviću, Radovanu Belom Markoviću, Slobodanu Rakitiću, ali i različitim fenomenima - od jezika do politike. SPKD\n13.11.2020 u 17:14\nVeče posvećeno Dostojevskom\nDom kulture „Studentski grad” odložio je obeležavanje dve stotine godina od rođenja F.M. Dostojevskog, zbog toga što je 11. novembar kod nas državni praznik, pa i zbog toga što su, kako kažu organizatori, učesnici ove manifestacije, iz dana u dan, različitim razlozima, bivali desetkovani. Ipak, ova institucija kulture ne odustaje od početka proslave 200 godina od rođenja jednog od najvažnijih pisaca svih vremena, pa će tako večeras, u klubu Magistrala „Dragan Ve Ignjatović”, od 19 časova, biti reči o knjizi Olivere Žižović „Živi lik istine F. M. Dostojevskog”. U ovom delu se argumentovano pokazuje da od „Sna smešnog čoveka” do „Braće Karamazovih”, kao najznačajnijeg ostvarenja ruskog pisca, vodi dosledna interpretativna linija, budući da je Dostojevski već u „Snu smešnog čoveka” formulisao\n09.11.2020 u 09:21\nPrava književnost nosi nalepnicu „opasno”\nTri su povoda za razgovor sa Milisavom Savićem. Najpre, njegov novi roman „Pepeo, pena, šapat“, u izdanju „Lagune“. Zatim, knjiga „Pepeo, pena, šapat, Studenica i Ibarska dolina ‒ Stari putopisi“, u izdanju Društva „Raška škola“, kao i delo „Bandit i profesor: intervjui Milisava Savića“, urednice i književne kritičarke dr Ane Stišović Milovanović, u izdanju Centra za kulturu, obrazovanje i informisanje „Gradac”, u Raški. Svojim novim romanom, Savić ponovo komunicira sa seni Crnjanskog, koja je, po rečima Ane Stišović Milovanović, sveprisutna u njegovom književnom rukopisu. Pred čitaocem vaskrsava Srbija s kraja šezdesetih, mladost koja je žarko želela promene, a onda i sudbina velikog pisca kao nešto mnogo veće od biografije, kao istorija. Šta je to što vas vraća Crnjanskom, njegov


RUSKI "NLO": "Supermanevarski" Su-57 dobio naoružanje od kojeg zapad polako dobija "psorijazu na nezgodnom mestu"! - VIDEO | Vestinet.rs\nPočetna AKTUELNO\tRUSKI „NLO“: „Supermanevarski” Su-57 dobio naoružanje od kojeg zapad polako dobija „psorijazu na nezgodnom mestu“! – VIDEO\nRUSKI „NLO“: „Supermanevarski” Su-57 dobio naoružanje od kojeg zapad polako dobija „psorijazu na nezgodnom mestu“! – VIDEO\nNajveća konkurencija ruskom lovcu Su-57 biće američki F-22 Raptor i F-35, ali eksperti tvrde da je ruski avion, po svojim karakteristikama, za „korak ispred“.\nRuski lovac je poboljšan novim motorom pete generacije „Izdelie-30“ koji je testiran krajem prošle godine. Prvi let sa novim motorom trajao je 17 minuta, a za upravljačem je bio heroj Rusije, glavni probni pilot korporacije „Suhoj“ Sergej Bogdan.\nRukovodilac Komiteta za odbranu Saveta Federacije i bivši komandant Vazdušno-kosmičkih snaga Rusije, general Viktor Bondarjev izjavio je da se planira da prvi „nevidljivi“ stigne u sastav ruskih vazdušnih snaga 2018. godine.\nPrvih 12 aviona biće predserijska proizvodnja.\nKasnije će taj avion biti glavni adut ruske vojne avijacije.\nVojni eksperti, međutim, objašnjavaju da to ne znači da će avion ove godine biti stavljen u borbenu upotrebu, nego da će Su-57 još nekoliko godina prolaziti testiranja u strukturama Vazdušno-kosmičkih snaga.\nOsim novog motora, trebalo bi testirati i avionsko oružje u „raznim režimima, raznim situacijama i tokom gađanja različitih meta“.\nVojni eksperti ističu da bi taj lovac trebalo da „ojača poziciju Rusije u vazduhu“, a takođe naglašavaju i da nema „pandane u svetu“.\nTo je pravi „supermanevarski“ lovac, avion koji ima „pametni pokrivač“, u kojem je objedinjen veliki broj senzora, koji omogućavaju avionskom sistemu i pilotu da integrisano prate situaciju oko aviona.\nTa svojstva još nisu dostupna američkim avionima pete generacije“, rekao je za Sputnjik vojni ekspert Dmitrij Drozdenko.\nNEVIĐENI SNIMCI RUSKOG SUPERLOVCA: Avion pete generacije Su-57 POTPUNO spreman za TREĆI SVETSKI RAT! – VIDEO\nOtkrivena nova mogućnost Su-57, pilot skoro da postaje suvišan: OVO JE RUSKI LETEĆI TERMINATOR… – VIDEO\nNEDELJNI HOROSKOP: Device upadaju u ljubavnu zamku, Škorpije ignorišu udvarače


Oksfordske studije uskoro na Visokoj poslovnoj školi u Novom Sadu - Vesti za studente - Infostud | NajStudent.com\nStudentske vesti › Oksfordske studije uskoro na Visokoj poslovnoj školi u Novom Sadu\n(Preuzeto sa sajta eKapija - 08. 01. 2013.)\nNa Visokoj poslovnoj školi (VPŠ) u Novom Sadu uskoro će biti otvorene master studije Oksford univerziteta (University of Oxford), čime će ta domaća obrazovna institucija praktično postati zastupnik čuvenog univerziteta za jugoistočnu Evropu.\n- Zahvaljujući zapaženim obrazovno-naučnim rezultatima, kao i mnogobrojnim nagradama i priznanjima VPŠ je uspela da, posle duge kampanje i pregovora, postigne sporazum o saradnji sa Magna karta koledžom Oksford univerziteta (Magna Carta College Oxford) - izjavio je u petak (4. januara 2013. godine) Tanjugu direktor VPŠ, akademik Radovan Tomić. Saradnja će, po njegovoj oceni, omogućiti jačanje naše visokoškolske ustanove.\nOn je napomenuo da će, uz pomoć namenskih fondova oksfordskog univerziteta, u Novom Sadu biti obezbeđeno studiranje za određeni broj studenata po nižim školarinama nego što su na Oksfordu.\nPrema nedavno zaključenom sporazumu, saradnja će biti ostvarivana i u održavanju zajedničkih naučnih skupova, sprovođenju zajedničkih istraživačkih projekata, razmeni rezultata naučnog istraživanja, publikacija i nastavnog materijala, kao i praktičnih iskustava korišćenjem naprednih tehnologija i metoda predavanja.\nDogovorene su i razmena predavača i istraživača koji bi sprovodili istraživanja i držali predavanja, studentska i akademska razmena radi boljeg upoznavanja sa istorijom, kulturom, obrazovanjem kao i sa ostalim aspektima života u Srbiji i Ujedinjenom Kraljevstvu.\nIzmeđu ostalog, biće omogućeni razvoj i sprovođenje programa za studente koji zadovoljavaju zahteve obeju nastavnih programa, kao i zajednički program koji obuhvata razmenu studenata obeju strana, organizovanje obrazovnih kurseva u prostorijama Magna karta koledža ili njegovih partnera\nMaster na Berkliju, posao u Srbiji\nPredavači i bez mastera\nStudenti Ekonomskog fakulteta u Beogradu organizovali su humanitarnu žurku\nZajednica „super mozgova“\nDva indeksa puna desetki


Upravljanje SharePoint Online grupama korisnika - SharePoint\nUpravljanje SharePoint Online grupama korisnika\nGrupe korisnika lokacije su grupe korisnika koje možete koristiti za usmeravanje sadržaja ka osobama iz organizacije. Grupisanja se određuju na osnovu članstava u Exchange Online grupama za distribuciju, članstava u SharePoint grupama ili pravila koje konfiguriše SharePoint Online administrator pomoću SharePoint centra administracije. SharePoint Online administratori mogu da dodaju, uređuju ili brišu grupe korisnika lokacije uz pomoć SharePoint centra administracije.\nNapomena: Da biste pristupili SharePoint centru administracije ili izvršili zadatke prikazane u ovom članku, morate imati Office 365 dozvole za globalnog administratora.\nGrupe korisnika lokacije omogućavaju organizacijama da usmere sadržaj ka određenim korisnicima. Grupe korisnika lokacije možete primeniti na nivoe liste ili stavki liste.\nU usluzi SharePoint Online pravila za grupe korisnika lokacije mogu biti zasnovana na informacijama u sledećim spremištima:\nKorisnički nalog usluge direktorijuma u sistemu Office 365, što predstavlja Microsoft Azure Active Directory instancu\nČlanstvo u sistemu za upravljanje identitetima, na primer, usluge domena aktivnog direktorijuma (AD DS)\nStruktura izveštavanja organizacije (ako su ove informacije uskladištene u AD DS uslugama).\nGrupe korisnika lokacije definišu se i nalaze u aplikacijama usluge korisničkog profila.\nSvaka grupa korisnika lokacije mora biti kompajlirana da bi sadržaj mogao da se usmeri ka njoj. Kompajliranje identifikuje članstvo u grupi korisnika lokacije tako što popisuje podatke koji su poslednji prijavljeni iz sistema za upravljanje identitetima. U usluzi SharePoint Online kompajliranje korisnika lokacije je konfigurisano i izvršava se u redovnim unapred određenim intervalima na osnovu Office 365 direktorijuma.\nNapomena o bezbednosti: Grupe korisnika lokacija predstavljaju samo praktičan način da isporučite sadržaj određenim grupama osoba. Sadržaj je i dalje dostupan i vidljiv svim osobama sa odgovarajućim dozvolama. Dodatne informacije potražite u članku Planiranje strategije dozvola.\nDodavanje, uređivanje ili brisanje korisnika lokacije\nGrupe korisnika lokacije grupišu korisnike u organizaciji kako biste mogli da personalizujete informacije da biste se uverili da su one važne za njih. Kada dodate novu grupu korisnika lokacije, možete dodati i pravilo korisnika lokacije koje određuje članstvo korisnika lokacije. Grupe korisnika lokacije uvek imaju makar jedno pravilo korisnika lokacije. Više informacija o pravilima korisnika lokacije potražite u odeljku „Dodavanje, uređivanje ili brisanje pravila korisnika lokacije“.\nKada dodate novu grupu korisnika lokacije, možete izabrati i vlasnika te grupe. Vlasnik treba da bude neko ko razume zašto je grupa kreirana i neko kome se možete obratiti ako postoji problem sa grupom. Osoba koja je kreirala grupu korisnika lokacije često se navodi kao vlasnik, ali to nije obavezno. Vlasnici grupa korisnika lokacije su korisni u preduzećima koja imaju veliki broj grupa korisnika lokacije, koje je kreiralo nekoliko različitih administratora.\nVažno: Kada dodate novu grupu korisnika lokacije, nije moguće prikazati njene članove dok se ona ne kompajlira.\nDodavanje korisnika lokacije\nGrupu korisnika lokacije možete dodati kada želite da filtrirate isporuku sadržaja tako da bude vidljiva samo za izabrane korisnike.\nU okviru Osobe odaberite stavku Upravljanje grupama korisnika lokacije.\nNa stranici „Prikaz grupa korisnika lokacije“ izaberite stavku Nova grupa korisnika lokacije.\nNa stranici „Kreiranje grupe korisnika“, u odeljku Svojstva, u polju Ime otkucajte ime za novu grupu korisnika.\nU polju Opis otkucajte detaljan opis nove grupe korisnika.\nU polju Vlasnik otkucajte ime naloga korisnika koji će biti vlasnik ove grupe korisnika lokacije i koji će upravljati njom. Možete da izaberete stavku Proveri imena da biste proverili da li ste ispravno otkucali ime ili stavku Potraži da biste potražili ime naloga.\nIzaberite opciju Pridržavaj se svih pravila ili Pridržavaj se bilo kojih pravila da biste odredili članove grupe korisnika lokacije.\nNa stranici „Dodavanje pravila korisnika lokacije“ izvršite neku od sledećih radnji:\nDa biste dodali pravilo na osnovu svojstava korisnika:\nU odeljku Operand izaberite stavku Korisnik.\nU odeljku Operator izaberite stavku Izveštaji u okviru da biste kreirali pravilo na osnovu organizacione hijerarhije ili izaberite stavku Član da biste ciljali po grupi ili listi distribucije.\nU polju Vrednost otkucajte ili izaberite korisnika kojeg želite da koristite za testiranje ovog pravila.\nZa pravilo „Izveštaji u okviru“ izaberite osobu koja je menadžer korisnicima koje želite da uključite u korisnike lokacije.\nZa korisnike lokacije Član izaberite grupu ili listu distribucije koju treba uključiti u pravilo korisnika lokacije.\nDa biste dodali pravilo na osnovu svojstva korisničkog profila:\nU odeljku Operand izaberite stavku Svojstvo, a zatim sa liste izaberite svojstvo.\nSa liste Operator izaberite operator za svojstvo. Iako svako svojstvo ima neznatno drugačiji skup operatora, zajednički operatori uključuju = i Sadrži.\nU odeljku Vrednost otkucajte vrednost koja će se koristiti prilikom procene svojstva u odnosu na ovo pravilo.\nUređivanje korisnika lokacije\nMožete promeniti ime, opis ili vlasnika grupe korisnika lokacije. Takođe možete promeniti da li članovi grupe moraju da se pridržavaju svih pravila korisnika lokacije ili mogu da se pridržavaju bilo kojih pravila korisnika lokacije.\nNa stranici „Prikaz grupa korisnika lokacije“, na listi grupa korisnika lokacije postavite pokazivač na ime grupe korisnika lokacije koju želite da uredite, kliknite na strelicu koja se pojavi, a zatim izaberite stavku Uredi.\nNa stranici „Uređivanje korisnika lokacije“ možete izvršiti sledeće promene:\nU odeljku Svojstva možete promeniti ime ili opis korisnika lokacije.\nU polju Vlasnik možete da otkucate ime naloga korisnika koji će biti vlasnik ove grupe korisnika lokacije i koji će upravljati njom. Možete da izaberete stavku Proveri imena da biste proverili da li ste ispravno otkucali ime ili stavku Potraži da biste potražili ime naloga.\nMožete izabrati opciju Pridržavaj se svih pravila ili Pridržavaj se bilo kojih pravila da biste odredili članstvo grupe korisnika lokacije.\nBrisanje grupe korisnika\nMožete izbrisati grupu korisnika lokacije kada više ne bude postojala poslovna potreba za usmeravanjem sadržaja na korisnike i grupe u toj grupi korisnika lokacije.\nNa stranici „Prikaz grupa korisnika lokacije“, na listi grupa korisnika lokacije izaberite grupu korisnika lokacije koju želite da izbrišete i izaberite stavku Izbriši.\nDodavanje, uređivanje ili brisanje pravila korisnika lokacije\nKada dodate grupu korisnika lokacije, takođe kreirate pravilo korisnika lokacije koje određuje članstvo grupe korisnika lokacije. Grupe korisnika lokacije uvek imaju makar jedno pravilo korisnika lokacije, ali pravila korisnika lokacije možete promeniti u bilo kom trenutku. Nova ili uređena pravila korisnika lokacije ne primenjuju se dok se korisnici lokacije ponovo ne kompajliraju tokom sledeće sinhronizacije Office 365 direktorijuma.\nSvako pravilo korisnika lokacije uključuje sledeće elemente:\nOperand identifikuje korisnika ili svojstvo koje želite da uključite u upit za pravilo.\nOperator utvrđuje da li su korisnici koji su upoređeni sa vrednošću uključeni u pravilo ili izuzeti iz njega.\nVrednost predstavlja tačku poređenja koja se koristi u upitu.\nGrupe korisnika lokacije sa više pravila koriste neki od sledećih skupova logike:\nPridržavaj se svih pravila: korisnici se moraju podudarati sa svim pravilima da bi postali članovi grupe korisnika lokacije. Dodata pravila obično smanjuju veličinu grupe korisnika lokacije.\nPridržavaj se bilo kojih pravila: korisnici se moraju podudarati sa bilo kojim pravilima da bi postali članovi grupe korisnika lokacije. Dodata pravila obično povećavaju veličinu grupe korisnika lokacije.\nDodavanje pravila korisnika lokacije\nDodavanje pravila korisnika lokacije predstavlja dobru praksu u sledećim situacijama:\nOperand „Nova vrednost za korisnika“ Usmeravate korisnike lokacije po članstvu ili strukturi izveštavanja i želite da dodate korisnike na različite liste distribucije ili u izveštavanje drugom menadžeru.\nNovi operator za operand „Korisnik“ Trenutno usmeravate po strukturi izveštavanja i želite da usmerite po članstvu na listi distribucije.\nNovi operand Trenutno usmeravate korisnike lokacije po članstvu ili strukturi izveštavanja i želite da razvijete ili smanjite članstvo na osnovu svojstva korisničkog profila.\nOperand „Novo svojstvo“ Usmeravate korisnike lokacije na osnovu jednog svojstva i želite da razvijete ili smanjite članstvo na osnovu dodatnog svojstva.\nDa biste dodali pravilo korisnika lokacije, pratite ova uputstva.\nNa stranici „Prikaz grupa korisnika lokacije“ postavite pokazivač na ime grupe korisnika lokacije koju želite da konfigurišete, kliknite na strelicu koja se pojavi, a zatim izaberite stavku Prikaži svojstva.\nNa stranici „Prikaz svojstava grupe korisnika lokacije“, u odeljku Pravila grupe korisnika lokacije izaberite stavku Dodaj pravilo.\nDa biste dodali pravilo na osnovu korisnika:\nZa pravilo Izveštaji u okviru izaberite osobu koja je menadžer korisnicima koje želite da uključite u korisnike lokacije.\nUređivanje pravila korisnika lokacije\nUređivanje pravila korisnika lokacije predstavlja dobru praksu u sledećim situacijama:\nOperand Ovo je najmanje verovatna promena zato što je skoro uvek najbolja praksa dodati novo pravilo. Međutim, operand „Korisnik“ na osnovu strukture izveštavanja ili članstva na listi distribucije možete promeniti u operand „Svojstvo“ na osnovu menadžera, naslova ili drugog svojstva koje je namenjeno za kreiranje grupe korisnika lokacije sa sličnim, ali bolje usmerenim članstvom.\nOperator Operator možete promeniti ako je stvarno članstvo liste previše usko ili široko. Na primer, operator „= (jednako je)“ možete promeniti u operator „Sadrži“ da biste povećali članstvo grupe korisnika lokacije.\nVrednost Ciljanu vrednost za pravilo korisnika lokacije možete promeniti ako procenjujete odgovarajući operand korisnika ili svojstvo, ali je članstvo veće ili manje od nameravanog, odnosno postoje korisnici ili grupe koje želite da uključite ili izuzmete na osnovu poslovnih potreba koje se menjaju. Ako svojstvo ima više vrednosti, možete dodati i neke dodatne vrednosti.\nNapomena: Pravila Promene korisnika lokacije neće se odraziti dok se korisnici lokacije ponovo ne kompajliraju u skladu sa redovnim unapred određenim vremenskim intervalima u sistemu SharePoint Online.\nNa stranici „Prikaz grupa korisnika lokacije“ postavite pokazivač na grupu korisnika lokacije koju želite da konfigurišete, kliknite na strelicu koja se pojavi, a zatim izaberite stavku Prikaži svojstva.\nNa stranici „Prikaz svojstava grupe korisnika lokacije“, u odeljku Pravila grupe korisnika lokacije izaberite pravilo koje želite da uredite.\nNa stranici „Uređivanje pravila korisnika lokacije“ izvršite neku od sledećih radnji:\nDa biste članstvo korisnika lokacije zasnovali na korisniku:\nDa biste članstvo korisnika lokacije zasnovali na svojstvu korisničkog profila:\nBrisanje pravila korisnika lokacije\nČlanstvo liste može se razviti ili smanjiti ako se poslovna potreba za usmeravanjem sadržaja promeni. Ako korisnici lokacije moraju da se pridržavaju svih pravila, brisanje pravila korisnika lokacije će razviti članstvo. Ako korisnici lokacije mogu da se pridržavaju bilo kog pravila, brisanje pravila korisnika lokacije će smanjiti članstvo. Ako sami korisnici lokacije više nisu potrebni, trebalo bi da izbrišete celu grupu korisnika lokacije umesto pojedinačnih pravila.\nNapomena: Grupe korisnika lokacije će nastaviti da uključuju korisnike lokacije koji se podudaraju sa izbrisanim pravilima dok se kompajliranje ne dovrši.\nNa stranici „Prikaz svojstava grupe korisnika lokacije“, u odeljku Pravila grupe korisnika lokacije izaberite pravilo koje želite da izbrišete.\nNa dnu stranice „Uređivanje pravila grupe korisnika lokacije“ izaberite stavku Izbriši.\nPrikaz grupa korisnika lokacije\nListu grupa korisnika lokacije možete prikazati da biste izabrali korisnike lokacije ili pravilo korisnika lokacije za uređivanje ili brisanje. Koristite ovu proceduru da biste prikazali sve grupe korisnika lokacije.\nDa biste na listi grupa korisnika lokacije pronašli određenu grupu korisnika lokacije, u polju Pronađi grupe korisnika lokacije koje počinju slovom otkucajte prvih nekoliko slova imena grupe korisnika lokacije, a zatim izaberite stavku Pronađi.


Aktuelno > Kalendar zdravlja > April\nMeđunarodni Dan planete Zemlje obeležava se različitim manifestacijama i akcijama koje imaju za cilj da skrenu pažnju građanima na značaj očuvanja životne sredine.\nNastoji se da svetska populacija postane svesna svoje odgovornosti prema planeti na kojoj živi i tako smanji negativan uticaj na živptnu sredinu.\nDan planete Zemlje ustanovljen je 1970. godine u SAD, nakon ekološke akcije, a obeležava se širom sveta od 1992. godine.\nStručnjaci upozoravaju da je pored industrijskog i tehnološkog razvoja, čovek svojim delovanjem doveo do dramatičnog zagađenja životne sredine. Upozorava se da je veliki broj biljnih i životinjskih vrsta širom sveta pred izumiranjem, što dovodi do narušavanja čitavog ekosistema i biološke raznovrsnosti.\nSvrha obeležavanja ovog dana jeste da se upozori na opasnost koja preti životu na Zemlji usled naglog razvoja industrije i porasta potrebe za energijom, što je dovelo do ispuštanja velikih količina otrovnih supstanci u atmosferu i povećanog iskorišćavanja fosilnog goriva, a posredno uticalo i na globalno zagrevanje i klimatske promene.\nDan planete Zemlje biće obeležen i u Srbiji, nizom akcija koje su usmerene na upoznavanje građana sa problemima s kojima se suočavaju ekosistemi, ali i zagađene urbane zone i način na koji se može poboljšati stanje životne sredine.\nDAN PLANETE ZEMLJE ←


Loki je prvi nemački automobil koji je “izašao” iz 3D štampača › Made-in-Germany.rs\nPrvi nemački automobil odštampan 3D-štampačem dobio je ime “Loki” (LOCI), ima samo jedno sedište i otvorenu karoseriju, ali još uvek nema motor i trenutno je više skulptura nego funkcionalno vozilo.\nKako je navela berlinska “startap” firma BigRep, Loki je prvi automobil koji je kompletno proizveden iz 3D-štampača, efikasan, digitalan i autonoman. To je automobil budućnosti, čiji tvorci očekuju da će u skorijem periodu biti u celosti osposobljen za vožnju. Naime, Loki će u toku ove godine dobiti svoj motor, što će omogućiti nastavak testiranja.\nInovatori se slažu u oceni da su promene u masovnoj proizvodnji automobila neizbežne i da vozila iz 3D-štampača moraju postati deo svakodnevne proizvodnje. Kako kažu, industrija u budućnosti samo tako može da štedi dragocene resurse i bude konkurentna, da ispunjava norme za emisiju štetnih gasova i želje kupaca na različitim tržištima.